Barton - “AGUR ETXEBESTE!” “AGUR ETXEBESTE!” Asier Altunak eta Telmo Esnalek kozuzendutako film berria\n“AGUR ETXEBESTE!” “AGUR ETXEBESTE!” Asier Altunak eta Telmo Esnalek kozuzendutako film berria\n“AGUR ETXEBESTE!” Asier Altunak eta Telmo Esnalek kozuzendutako film berria gure zinemetara iritsiko da hurrengo udazkenean. Filmaren aurkezpena Donostiako Zinemaldiaren 67. edizioaren programazioaren barruan izango da, datorren irailaren 20an hasiko dena. ESTREINALDIA IRAILAREN 27AN.\nIkus-entzunezkoen munduan teknikari (elektriko) bezala hasi zen lanean Asier Altuna. 1996. urtean gidoiak idazteari eta film laburrak zuzentzeari ekin zion. Bere lehenengo film-laburra Telmo Esnalekin batera zuzendu zuen: Txotx. 2000. urteaz geroztik, Euskal Telebistarako gidoilari lanak egin zituen, eta, 2005ean, Aupa Etxebeste! lehenengo film-luzea zuzendu zuen. Gerora, beste hainbat laburmetrai eta Bertsolari (dokumentala, 2011) eta Amama (2015) filmak ere zuzendu ditu.\nTelmo Esnal ordea, zuzendari laguntzaile bezala hasi zen zinema munduan lanean. 1996an, Asier Altunarekin batera bere lehenengo film laburra zuzendu zuen, Txotx. 2005ean, Aupa Etxebeste! lehen film-luzea zuzendu zuen. Gerora, beste hainbat laburmetraia eta Urteberri on, amona! (2011) eta Dantza (2018) filmak zuzendu ditu. Zuzendari laguntzaile lanetan ere aritu izan da.\nBanaketa, zineman, antzerkian eta telebistan ibilbide nabaria izan duten aktoreek burutzen dute, Ramón Agirre ("Palmeras en la Nieve", "Handia", "Errementari","¡Aupa Etxebeste!", "Amor ", "Rec2 Genesis", "Julieta", "El día de la bestia"), Elena Irureta ("Ranas", "Gernika", "¡Aupa Etxebeste!", "Pecata Minuta", "Airbag"), Iban Garate ("Miel de naranjas", "¡Agur Etxebeste!" eta Pako Sagarzazu ("Ventajas de viajar en tren", "¡Atraco!", "Mortadelo y Filemón", "¡Aupa Etxebeste!", "Tasio").\nPelikularen produktorak Irusoin ("Loreak", "80 Egunean", "Lucio", "30 años de oscuridad", "¿Y tú quien eres?"), Kilima Media ("Sin limites") eta La Fidele Production ("Ane y Peru") dira, ICAA Kultura Ministerioaren, Eusko Jaurlaritzaren eta EITBren laguntzarekin .\nPatrizio Etxebeste (Ramon Agirre) alkateza uztera behartuta ikusten da “osasun arazoengatik”. Udaleko agintea ez galtzeko asmoz, Maria Luisa (Elena Irureta) bere emaztea herriko lehen emakumezko alkatea izendatzen du. Maria Luisak oso serio helduko dio lan berriari eta udaletxeko funtzionamendua goitik behera aldatuko du, Patriziorekin duen arremana eta etxeko giroa hankaz gora jarriz.\nIRAILAREN 27AN ZINEMA ARETOETAN


«Nizako Ituna»: berrikuspenen arteko aldeak - Wikipedia, entziklopedia askea.\n«Nizako Ituna»: berrikuspenen arteko aldeak\nNizako Ituna (aldatu)\n15:01, 10 urria 2008ko berrikusketa\n2 bytes removed , Duela 11 urte\nJosugoni(r)en 872656 berrikuspena desegin da (Eztabaida)\n11:57, 10 urria 2008ko berrikusketa (aldatu)\n15:01, 10 urria 2008ko berrikusketa (aldatu) (desegin)\n(Josugoni(r)en 872656 berrikuspena desegin da (Eztabaida))\n[[EB]]ren ekialderako zabalkundeak berregituraketa instituzionala beharrezko egiten zuen, [[Amsterdamgo Ituna]]k ez zuen arrakastarik izan eta.\n[[EuropakoEuropar KontseiluaKontseilu]]nan estatu kideen boto ponderazioak sortu zuen eztabaida gehien; [[Alemania]]k, biztanleria handieneko herrialdea izaki, bere nagusitasuna mantendu nahi zuen boto kopuruan baina [[Frantzia]]ren arabera botoak banatzeko orduan kontuan izan behar zen Europar Batasunaren sorrerako arrazoi nagusia, hau da, [[Frantzia]] eta [[Alemania]]ren arteko oreka eta bakea mantentzea. Estatu txikiagoek gehiengo bikoitzeko sistema proposatu zuten. Azkenean guztien arteko konpromisoa onartu zen: gehiengo kualifikatua; estatu bakoitzak biztanleriaren proportzioko boto kopurua lortu zuen baina bozketetan boto kopuruaz gain estatu kopurua ere kontuan hartu behar zen (estatu txikiagoen mesedetan). Hala ere, bozketa batzuetan estatu kideek biztanleria aintzat hartzea eska zezaketen, estatuen botoen gainetik (estatu handienen mesedetan).\n[[EuroparEuropako LegebiltzarraParlamentua]] 732 diputatura handitu zen, Amsterdameko itunean jarritako muga gaindituz.\n[[Europako Batzordea]] gehienez 27 kidek osatuko zutela arautu zen, baina mugatze neurririk zehaztu gabe. Ordura arte estatu guztiek ordezkari bana zuten baina handienek ([[Alemania]], [[Frantzia]], [[Erresuma Batua]], [[Italia]] eta [[Espainia]]k) bina batzordekide zituzten. []ean hartutako erabaki baten ondorioz, estatu kide guztiek batzordekide bana izatea erabaki zen.\n[[Europako Ikatz eta Altzairuaren Europako Erkidegoa]] iraungitzear zela eta, ondoren eman beharreko pausoak zehaztu ziren. Aldi berean, Batasunaren araudien kontra jarduten zuten estatuen kontra hartzeko erabakiak zehaztu zituzten, bereziki [[Jörg Haider]]ren alderdiak [[Austria]]ren eta Batasuneko erakundeen arteko harremanetan ekar zitzakeen arazoei aurre egiteko.\nNizako Itunak ekialderako zabalkundea erraztu zuen arren, [[Europako Parlamentua]]k eta [[Europako Batzordea|Batzordeak]] beraien desilusioa agertu zuten nahi bezain beste lortu ez zuelako. Itunaren aurkakoek, aldiz, balio demokratiko gutxikoa eta teknokratikoa izatea egotzi zioten, erabakiak hartzeko prozedura zailduz herritarrengandik urruntzen zela iruditzen zitzaien eta.


�Disziplina ezberdinen hartu-eman koherente batetik etorri behar du irtenbideak� - GARA\n�Disziplina ezberdinen hartu-eman koherente batetik etorri behar du irtenbideak�\nEHU-KO Filosofia Irakaslea eta Arte kritikaria\nPortugaleten jaio zen 1968an eta EHUko irakaslea da Filosofia eta Hezkuntza Zientzien Fakultatean. «Estetika modernoaren inguruan hainbat hausnarketa euskaraz» (Hiria) liburua argitaratu du eta EHUko sei irakaslek Urdaibaiko etorkizunari buruz, naturaz, eremu publikoaz eta pentsamenduaz eztabaidatzeko sortu berri duten Kritikarea taldeko kidea da.\nZer da estetika?\nFilosofiaren atal bat da eta artearen filosofiaz arduratzen da: edertasuna zer den, sublimea zer den, zer esperientzia estetikoa, zer sentitzen dugun artelan bat ikusten dugunean... Diziplina gisa XVIII. mendean hasi zen, baina antzinako greziarrak ere arduratu ziren horretaz.\nGaur egun, perbertitu egin da estetikaren benetako esanahia?\nEz da nahastu behar estetika eta kosmetika. Anglosaxoiek oso argi dute kosmetika gauza bat dela, hau da, itxura fisikoari lotutako zainketa, eta gure artean hori nahastuta agertzen da.\nAurretik ez zegoen estetikari buruzko euskarazko libururik?\nEstreinako aldia da estetikari buruz euskaraz idazten dela. Asko kostata, euskara tokia hartzen ari da diziplina guztietan eta euskaldunok bagenekien kontu bat demostratzen ari gara: euskaraz ekoizpena beste hizkuntzetan bezala izan daitekeela. Esan beharra daukat EHUn ekoizpen maila hori badagoela.\nEstetika modernoan jarri duzu arreta nagusia.\nGailur moduan, modernitatea hasteko, Kant aipatuko nuke. Berak emandako definizioa uste dut oraindik gaindiezina dela, nahiz eta bere sistemako hainbat elementu jauzi. Bere esanetan, fakultateen arteko jolas librea da estetika. Irudimena, adimena eta sentsibilitatea dira hiru elementu horiek eta, martxan jartzen ditugunean aktibatzen da estetika. Guztiok daukagu, gero garatu ala ez.\nNortzuk izan dira estetika gehien jorratu dutenak?\nLiburuan erromantiko batzuk aipatu ditut, F. Schiller eta Holderlin, Nietzche ere bai. Literaturgintzan V. Hugo eta Baudelaire... Sormenerako iturri amaiezina izan da. Marx-ek ere ukitu zituen atal batzuk, Arthur Dantok, baina, batez ere, Valter Benjamin eta Adorno izan ziren, nire ustez, XX. mendean inportanteenak.\nGaur egun, artearen helburu estetikoa bigarren mailan gelditu da, ia dena bezala, negozio bilakatu da.\nArteak konfiguratu egiten gaitu pertsona bezala, ikuspuntu ezberdin bat ematen digu. Gaur egun, badirudi inork ez duela arteaz ulertzen, baina, aldi berean, mistizismoz inguratuta dago, prestigioa ematen du. Gure gizarte posmoderno honetan arteak bere tokia topatu du, ez nik nahi nukeen tokia. Naturarekin beste hartu-eman bat izateko balio dezake adibidez eta hor dago bigarren Guggenheim-en eztabaida. Garrantzitsuena da jakitea zelako interbentzio artistikoa nahi dugun. Agian esku hartzea ezer ez egitea izan liteke, edota zerbait iragankorra egitea. Gauza hauek ez dira kontuan izaten eta hori da ni kezkatu eta amorratu egiten nauena.\nNola bideratu berriro artea behar duen lekura?\nKonplikatua da. Askotan hitz egiten dugu interdiziplinaz. Badakit hitz oso zatarra dela, diziplina ezberdinen arteko hartu-eman koherente bat, baina uste dut hortik etorri behar dela irtenbidea. Artea gurekin gelditzeko etorri da betiko. Eztabaida politikatik atera beharko litzateke. Artearen abenturak merezi du, baina zaila da horri koherenteki irtenbide bat ematea.\nKritikarea sortu berri duzue, Urdaibairen etorkizunaz hausnartzeko. Adituen iritzia kontuan ez hartzea salatu zenuten.\nHori da gehienetan gertatzen dena, adituen iritzia ez zaiola inori axola. Horrela ateratzen dira gauzak. Lan franko dago egiteko eta oraindik ez dugu diagnostikatu behar den moduan. Dena den, Urdaibairen inguruan iritzi ezberdinak daude, eta ematen du kontu politikoa dela. Bada, baina zentzu grekoan, gauza publikoa bezala. Gure herrian ordea, dena nahasten da.\nZer gertatuko da azkenean?\nBilboko jardunaldietan, John Thackarak -sorkuntza eta diseinu jasangarrian aditua- erdi brometan, erdi serio, proposatu zuen Lemoizko instalazio galdu horietan zerbait egitea. Brometan esan zuen, baina eztabaidak bai egon behar direla orokorragoak. Baditugu gauza eginak eta erabiltzen ez ditugunak. Jasangarritasuna kontu hauetatik hasi beharra dago.


tosta archivos - Topagunea\nTosta Banda eta hizkuntza aniztasunaren kanta\nTostako zazpi komunitateetako zenbait musikari eta abeslari elkartu dira azken hilabeteetan, proiektuaren babespean TOSTA BANDA osatzeko. Besteak beste, Euskal Herritik Oreka Tx taldeak hartzen du parte. Tosta Bandak kontzertua eskainiko du Errenterian, irailaren 23an, iluntzean. Zazpi hizkuntzatako kantak entzungo dituzte bertaratzen direnek, baita Tostaren kanta ere, zazpi hizkuntzaz osatua. Hala ere, azken hau hemen bertan […]\nGalizian da Tosta asteburu honetan\nAurreko asteburuan Frisian izan zen Tosta herrixka, eta Galizian da gaurtik igandera bitartean. Rock in Rian jaialdiarekin bat egin du hizkuntza aniztasunaren komunitateak, Rianxon. Herrixkaren seigarren eta azken aurreko porturatzea da hau, eta bi aste barru helduko da Euskal Herrira. Hiru egunez, egonaldietako sortzaileen lanak eta kultur emanaldiak izango dira Rianxon. Ia komunitate guztietan bezala, tokiko jaialdi […]


Montiéramey - Wikipedia, entziklopedia askea.\nKantonamendu canton of Lusigny-sur-Barse\n48°13′50″N 4°18′21″E / 48.2306°N 4.3058°E / 48.2306; 4.3058Koordenatuak: 48°13′50″N 4°18′21″E / 48.2306°N 4.3058°E / 48.2306; 4.3058\nBriel-sur-Barse, Lusigny-sur-Barse, Mesnil-Saint-Père eta Montreuil-sur-Barse\n197 (%49) 206 (%51.2)\nMontiéramey Frantziako udalerria da Aube departamenduan dagoena, Ekialde Handia eskualdean. 2013an 437 biztanle zituen.\n2007an Montiéramey udalerrian erroldatutako biztanleak 452 ziren. Familiak 180 ziren, horien artean 48 pertsona bakarrekoak ziren (8 bakarrik bizi ziren gizonak eta 40 bakarrik bizi ziren emakumeak), 48 seme-alabarik gabeko familiak ziren, 60 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 211 etxebizitza zeuden, 181 familiaren etxebizitza nagusia ziren, 11 bigarren erresidentzia ziren eta 19 hutsik zeuden. 206 etxeak ziren eta 4 apartamentuak ziren. 181 etxebizitza nagusietatik 151 bere jabearen bizilekua ziren, 24 alokairuan okupaturik zeuden eta 6 doan lagata zeuden; 5 etxek bi gela zituzten, 19 etxek hiru zituzten, 49 etxek lau zituzten eta 108 etxek bost zituzten. 122 etxek euren parking plaza propioa zuten azpian. 68 etxetan ibilgailu bat zegoen eta 90 etxetan bat baino gehiago zituzten.\nMontiéramey udalerriko biztanleria-piramidea 2009an .\n2007an lan egiteko adina zuten pertsonak 284 ziren, horien artean 227 aktiboak ziren eta 57 inaktiboak ziren. 227 pertsona aktiboetatik 211 lanean zeuden (111 gizon eta 100 emakume) eta 16 langabezian zeuden (4 gizon eta 12 emakume). 57 pertsona inaktiboetatik 32 erretiraturik zeuden, 14 ikasten zeuden eta 11 "bestelako inaktibo" gisa sailkaturik zeuden.\n2009an Montiéramey udalerrian 183 unitate fiskal zeuden, 435 pertsonek osaturik. Pertsona bakoitzeko diru-sarrera fiskalaren mediana urteko 17.378 euro zen.\n2007an zeuden 28 komertzioetatik, 1 erauzte enpresa zen, 5 bestelako produktu industrialen fabrikazioko enpresak ziren, 6 eraikuntza enpresak ziren, 5 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 informazio eta komunikazio enpresa zen, 1 higiezinen enpresa zen, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Montiéramey udalerrian 7 nekazaritza-ustiategi zeuden.\nBNF: 15246341w (data)\nOrriaren azken aldaketa: 13 martxoa 2021, 16:22.


Euskal Eskola Nazionala aldarri\nHemen zaude: Sarrera » Herri aldizkaria » 2003 » apirila » Euskal Eskola Nazionala aldarri\nII. Euskal Eskola Nazionalaren festa martxoaren 30ean ospatu zen, Ikasberri Azpeitiko Ikastolak antolatuta. Euskal “hezkuntza sistema osoa” aldarrikatu zuten berriz ere\nHerri bazkaria. Goizean goizetik hasi ziren Euskal Eskola Nazionalaren aldeko ekitaldiak. Beste herrietatik etorri ziren kideei lehen ongi etorria egin ondoren, eguardi aldera denek batera herri bazkaria egin zuten Azoka Plazan.\n'Egunkaria'ri omenaldia. Atxilotuen senitartekoei eta 12 azpeitiar langileei aitorpen berezia egin zitzaien.\nDanbor hotsak. Goizeko lehen orduetatik Ikasberri Ikastolako ikasleek giroa alaitu zuten euren danbor hotsekin.\nMartxoaren 30a, Euskal Eskola Nazionala aldarrikatzeko eguna izan zen. Bigarren urtez antolatu dute Ikasberri Azpeitiko Ikastolakoek. “Gure ekimenez hasi ginen Euskal Eskola Nazionalaren eguna ospatzen orain bi urte. Ez da izugarrizko ekitaldia, ez da jendetza asko biltzeko festa, baina bai aldarrikapen argi bat egiteko eguna”, dio Mirari Bereziartua, antolatzaileetako kideak.\n“Euskal Herriari dagokion eskola propioa” da Euskal Eskola Nazionalaren eguneko aldarrikapen nagusia. “Gaur egun ez daukagu Euskal Herri osorako administrazio propiorik. Lurraldetasun oso horri erantzun behar dion hezkuntza sistema osoa aldarrikatzen dugu, bai eskola eta bai unibertsitate propioaren planteamendua egiteko”. Antolatzailearen hitzetan, “garrantzitsua da une hauetan herritartasunean oinarritutako proiektuan segitzea. Eta epeka horretan hausnartzen joan beharra daukagu. Ikastolak 40 urte hauetan lan horretan dabiltzanez, ikastolei zor zaien aitorpena aldarrikatu nahi dugu, eta bide batez, duintasunezko tratamendua ematea”.\nORDEZKARITZA. Euskal Esko-la Nazionalaren aldeko festara Euskal Herriko lurralde bakoitzetik ordezkaritza bat etorri zen: Iparraldetik Hazparneko ikastola, Nafarroatik Tuterako Argia ikastola eta Altsasukoak, Arabatik La Pueblako ikastola, eta Bizkaitik Betiko ikastolakoak. Udalbitzakoak eta Kontseilukoak ere gonbidatu zituzten. Egunkaria-ko azpeitiar langileei omenalditxo bat ere egin zitzaien goizeko ekitaldian.\nII. edizioarekin lotuta, Nabarralde elkartearekin batera hitzaldi sorta antolatu zuen Ikasberrik, Euskal Herriaren historia ezagutzen izenburupean.\nAterpezain berriak Nerea Aranburu\nIaz baino diru gutxiago aurrekontuetan Nerea Uranga\n“Del Olmoren autoaz hitz egitean, logikaz kanpoko zerbaitetaz ari gara Iban Arregi\nElkartasun egunaren arrakasta, iruditan\nHiru herritarren lekukotza zuzena sorreran Enekoitz Esnaola\n"Hizkuntzie menderatzeko asmoz etorri naiz Txinara" Leire Larrañaga


Vibrio - Wikipedia, entziklopedia askea.\nVibrio generoa bakterio Gram negatiboz osatuta dago, kakotx itxura dutenak (bazilo okerrak). Anaerobio fakultatiboak dira eta flageloen bitartez mugitzen dira. Ez dute esporarik sortzen.\nOrdena Vibrionales (en)\nFamilia Vibrionaceae (en)\nGenero honetan 20 espezie baino gehiago daude, gehienak uretan bizi direnak (ur gazitan zein gezetan). Espezie eta serotipo gehienak saprofito ez-kaltegarriak badira ere, Vibrio batzuk lehen mailako patogenoak dira: Vibrio cholerae (koleraren eragilea), Vibrio parahaemolyticus eta Vibrio vulnificus dira esanguratsuenak.\nVibrioen ezaugarri biokimiko nagusiak honako hauek dira:\nanaerobio fakultatiboak: O/H: (+/+)\nglukosa hartzitzen dute gasik sortu gabe\nLaborategian hazteko medio hautakorrak erabiltzen dira. Medio hauek gatz konzentrazio handiak dituzte (Vibrio halofiloa baita) eta pH alkalinoa (7,5-9). Mikrobioak ez ditu eskaera nutritibo zorrotzak, ondo haziz hazkuntza-inguru arruntetan.\nVibrio patogenoek hesteetako gaixotasunak eragiten dituzte, batzuetan oso larriak. Gaitz hauek aho-bidetik harrapatzen dira, bakterioz kutsatutako ur eta janariak irensterakoan.\nPatogeno garrantzitsuenak honako hauek dira:\nVibrio cholerae, koleraren eragilea. Robert Koch-ek aurkitu zuen 1884 urtean, kolerak jotako gaixoen gorozkietan. Bakterio honek flagelo luze bat dauka, bakterioari abiadura oso handia ematen diona (V. cholerae da bakteriorik azkarrena, segundo batean 50 aldiz bere gorputzaren luzera korritzen baitu)\nVibrio parahaemolyticus, gastroenteritis sortzen duena. Bakterio honekin kutsatutako arrainak eta itsaskiak irentsitakoan agertzen da gaitza. Ur gazitan bizi da.\nVibrio vulnificus, aurrekoaren antzeko ezaugarriak dituena. Gastroenteritis eragiten du kutsatutako arraina jaterakoan.\nWikimedia Commonsen badira fitxategi gehiago, gai hau dutenak: Vibrio\nAzken aldaketa 26 azaroa 2019(e)an, 12:09(e)tan\nOrriaren azken aldaketa: 26 azaroa 2019, 12:09.


Irekia Eusko Jaurlaritza - Gobierno Vasco :: EHAA xedapena 201800071\nIRAGARKIA, zeinaren bidez Segurtasuna Koordinatzeko zuzendariak emandako ebazpen-proposamenak jakinarazten baitira, honako hauetan ezarritakoa hausteari dagokionez: Herritarren Segurtasuna Babesteko otsailaren 21eko 1/1992 Lege Organikoan (LO 1/92), Herritarren Segurtasuna Babesteko martxoaren 30eko 4/2015 Lege Organikoan (LO 4/15) eta Segurtasun Pribatuaren apirilaren 4ko 5/2014 Legean (SPL).\nXedapenaren data: 2017-12-27\nHurrenkenaren zenbakia: 201800071\n1.– Interesdunak 15 egun baliodun izango ditu, iragarki hau argitaratu eta hurrengo egunetik, organo instrukzio-egilean, alegia, Segurtasun Sailburuordetzako Segurtasuna Koordinatzeko Zuzendaritzan, alegazioak egin eta komenigarritzat jotzen dituen agiriak eta informazioak aurkezteko.\n2.– Halaber, espedientea bera eta bertako agiriak kontsultatu ahal izango ditu, espedientearen zenbakia adieraziz gero. Horretarako, helbide honetara jo behar du: Segurtasun Sailburuordetzako Segurtasuna Koordinatzeko Zuzendaritza, Larrauri Mendotxe bidea 18, Erandio.\nErandio, 2017ko abenduaren 27a.\nIRAGARKIA, zeinaren bidez jakinarazten baitira Ertzaintzako zuzendariak hainbat espediente irekitzeko eman dituen ebazpenak, Herritarren Segurtasuna Babesteko otsailaren 21eko 1/1992 Lege Organikoan (1/92 LO), Herritarren Segurtasuna Babesteko martxoaren…\nIRAGARKIA, zeinaren bidez jakinarazten baitira hainbat espediente irekitzeko Ertzaintzako zuzendariak emandako zenbait ebazpen, Herritarren Segurtasuna Babesteko martxoaren 30eko 4/2015 Lege Organikoan (4/15 LO) eta Segurtasun Pribatuaren apirilaren 4ko 5/2014…\nIRAGARKIA, zeinaren bitartez Segurtasun Saileko Ertzaintzaren zuzendariak Herritarren Segurtasunaren Babesari buruzko otsailaren 21eko 1/1992 Lege Organikoan (LO1/92), Herritarren Segurtasunaren Babesari buruzko martxoaren 30eko 4/2015 Lege Organikoan (LO4/15)…\nIRAGARKIA, zeinaren bidez jakinarazten baitira hainbat espediente irekitzeko Ertzaintzaren zuzendariak eman dituen ebazpenak, Herritarren Segurtasunaren Babesari buruzko martxoaren 30eko 4/2015 Lege Organikoan (4/15 LO) eta Segurtasun Pribatuaren apirilaren…\nIRAGARKIA, zeinaren bidez jakinarazten baitira Ertzaintzaren zuzendariak espediente batzuk irekitzeko emandako zenbait ebazpen, Herritarren Segurtasunaren Babesari buruzko otsailaren 21eko 1/1992 Lege Organikoan (1/92 LO), Herritarren Segurtasunaren Babesari…\nIRAGARKIA, zeinaren bidez jakinarazten baitira Ertzaintzaren zuzendariak emandako ebazpenak, Herritarren Segurtasunaren Babesari buruzko martxoaren 30eko 4/2015 Lege Organikoan (4/2015 LO) eta Segurtasun Pribatuko apirilaren 4ko 5/2014 Legean (SPL) ezarritakoa…


Arreta Aktiboa - Arreta Aktiboa Interneten Zerbitzuak\nArreta Aktiboko Zerbitzuak\nTresna aurreratuenetan oinarrituz online erreputazioaren kudeaketa.\nOnline erreputazioaren kudeaketa baliabide sozialetan. INFORMAZIO +\nENTZUTE AKTIBOAREN TRESNAK\nEntzute aktiboaren tresnen ezarpena eta konfigurazioa. INFORMAZIO +\nOSO ERRAZA DA MARKA EDO PERTSONA BAT KRITIKATZEN DUTEN TROLL-AK EDO PERTSONAK ANTZEMATEA\nEkintza hauei esker gure helburu-publikoa hobeto ulertu eta ezagutu ahal izango dugu eta gure online erreputazioa kudeatu.\nInterneteko Entzute Aktiboa sarean negozio edo marka, pertsona, erakunde, alderdi politiko edota entitate erlijioso bati buruz esaten dena entzutea ahalbidetzen duen prozesua da. Zerbitzu honi esker, gaur egun inoiz baino errazagoa da gure bezero, bazkide edo jarraitzaileen iritzia entzutea.\nGure Interneteko entzute aktiboaren zerbitzuak hainbat kanal hartzen ditu bere baitan, hala nola, blogak, sare sozialak, prentsa digitala etab.\nSare sozialek erabiltzaileei kazetari, idazle, ekoizle, publizista etab. bihurtzeko aukera ematen diote. Edozein pertsonak publiko egin dezake bere iritzia, hau positiboa edo negatiboa izan daitekeelarik.\nInterneteko entzute aktiboa aukera bat da enpresa, erakunde, alderdi politiko etab.ek beraien inguruan sarean zer esaten den jakin dezaten.\nEntzute Aktiboaren prozesuak interesgarriak dira Interneten gertatzen dena neurtzeko. Gure argitalpenek besteengan dituzten ondorioak ikusi eta aztertzeko aukera ematen digu. Askotan erabiltzaileek produktu bat ona ala txarra den esateko ematen dute iritzia, iradokizunak egiten dituzte, ekintza batzuk eskertu eta besteak kritikatzen dituzte etab.\nInterneteko Entzute Aktiboa ondorengo pausoetan laburbildu daiteke: monitorizatu, aukeratu, aztertu eta aritu. Funtsezkoa da sarea monitorizatzea hitz gakoen bitartez; enpresaren izena, marka edo pertsonaren izena, lehiakideak, publikoaren interesak etab. Helburua non, nola, noiz eta nork hitz egiten duen guri buruz jakitea da. Horrela, gaizki edo ondo hitz egiten den jakin dezakegu, eta zer egin dezakegun erabiltzaileei gustatzen ez zaiena zuzentzeko.


Zer da? - hiru Presentacion - Urrutiko Lanbide Heziketako Institutua\nZer da?¿Qué es la prensa escrita?\nGizartea informatzeko eta entretenitzeko helburuarekin paperean argitaratzen diren hedabideen multzoari esaten zaio prentsa idatzia. Horren barnean daude gaurkotasunari buruzko informazio orokorra zabaltzen duten egunkariak, gai batean espezializatutako aldizkariak, fanzineak, komikiak...\nEguneroko informazioa kaleratzen duten kazetak dira prentsa idatziaren barnean hedapen handiena daukatenak. Goizero (kasu batzuetan, arratsaldero), kaleratzen dira eta denetariko gaiak lantzen dituzte: politika, gizartea, kirolak, kultura eta abar.\nHorrez gainera, astean behin, hilean behin edo denbora tarte handiagoa utzita kaleratzen diren berripaper ugari daude. Horietako asko gai jakin bati buruz aritzen dira, hala nola medikuntzari, motorrari, mendiari, naturari eta zinemari buruz.\nBerripaperaren neurria kontuan hartuta, lau dira prentsa idatziaren formatu ohikoenak:\nIzara formatua (broadsheet): 60 x 30 zentimetroko neurriak ditu, gutxi gorabehera. Izen handiko egunkari gehienek erabili izan duten formatua da, baina gaur egun neurri txikiagoak hartzen ari dira.\nTabloide formatua: 38 x 30 zentimetro neurtzen dituen kazeta da. Hasieran, egunkari sentsazionalistek erabili zuten, nahiz eta orain zabalduagoa dagoen. Espainiar Estatuan egunkari gehienek erabiltzen duten formatua da.\nBerliner formatua: 47 x 30 zentimetroko kazeta. Gaur egun, Le Monde, La Vanguardia eta The Guardian egunkariek erabiltzen dute.\nAldizkari formatua: neurri txikiena da. Aldizkariek erabili ohi dute normalean.\nGure inguruan gertatzen dena hedabide baten bitartez kontatzeko erabiltzen den idazkera moduari egiten diote erreferentzia kazetaritzako generoek. Ez dira soilik prentsa idatziaren ezaugarria, telebistan eta irratian ere antzeko generoak daude.\nNormalean, hiru kazetaritza-genero bereizten dira: informatiboa, iritzia eta interpretazioa. Izenak dioen bezala, informatiboaren helburua gertaerak kontatzea edo deskribatzea da. Albisteak eta erreportaje informatiboak dira horretarako erabiltzen diren tresnak.\nIritziari dagokionez, bi testu mota bereizten dira: iritzi-artikuluak eta editoriala. Lehenengoan, kazetari ezagunek edo pentsalariek gai bati buruz duten iritzi propioa azaltzen dute. Bigarrena, aldiz, egunkariaren beraren iritzi-artikulua da.\nAzkenik, interpretazio-generoak informazio soila eta iritzia uztartzen ditu. Kronikak, interpretaziozko erreportajeak eta elkarrizketak sar daitezke genero honen barnean.


2044 – Aldiri\nRicard Font-ek hitzaldia eman zuen atzo Bartzelonako Ingeniaritza Eskolan. Font Kataluniako Generalitateko Garraio eta Mugikortasun sailburua da, eta beste hainbat gauzaz gain, L9 lineaz hitz egin zuen. L9 eraikitze-prozesuan dagoen metro-linea berria da, hiria alderik alde zeharkatuko duena, Badalonatik hasi eta aireporturaino, mendi-magaleko auzoetatik pasatuz.\nHorraino, nobedaderik ez. Metroa mugikortasun-arazoei irtenbidea emango dion panazea gisa aurkeztu izan digute azken urteotan, eta daitort, ulertzen dut zaila behar duela izan herritar xeheari esatea ezetz, hori ez zela agian bidea, bestelako estrategia batek akaso fruitu berak eman ditzakeela, baina sos gutxiago xahutuz.\nIzan ere, T9aren kostuaren kronologiari errepaso bat ematen badiogu, ikusiko dugu proiektuaren lehen aipua 1994koa dela, eta 300 milioi eurotan zenbakitu zela. Milurteko berrian proiektua martxan jarri zenean, 3.000 milioikoa zen jada aurrekontua, baina El Carmel-eko istripuak 5.000 milioira igo zuen. Hau dela eta bestea dela*, linea berria eraikitzearen kostu totala 8.000 milioikoa izango da, baina, hara non, lan guztia ordaintzeko erabiliko den finantziamendu labirintikoak kopuru hori bikoiztu egingo duen: 16 mila milioi euro, Kataluniak duen defizitaren pareko kopurua.\nOndo bidean, 2044an ordaintzen amaituko duten 16.000.000.000 euro.\n*Hau eta beste: metroaren ibilbidea euren herrietatik (eta euren herrietan eurek dioten lekuetatik) pasa dadin presionatzen duten alkateak.


Musika Eskolan matrikulatzeko epea ostiralera arte, irailak 11, zabalik egonen da – Ayuntamiento Estella-Lizarra Udala\n2020ko irailaren 07an\nMusika Eskolan matrikulatzeko epea ostiralera arte, irailak 11, zabalik egonen da\nEskolak irailaren 18an hasiko dira, aurrez aurre, amaitzen ari den segurtasun-neurrien protokolo bati esker\nEstella-Lizarrako Julián Romano Udal Musika Eskolan matrikulatzeko epea datorren ostiralean, irailaren 11n, bukatuko da. Matrikulak goizez egin daitezke, 9:00etatik 14:00etara, ikastetxean bertan, eta telefono bat ere jarri da kontsultak egiteko: 948 554408.\nEskolak ostiralean, irailak 18, hasiko dira, eta presentzialak izanen dira. Horretarako, Los Llanos Kulturagune osoa (Musika Eskola barne) hartzen duen segurtasun-neurrien protokoloa prestatzen ari da.\nEskola ekainean aurrematrikula egin zuten ikasleen familiekin harremanetan jarri da, ostirala baino lehen matrikula formalizatu behar dela gogorarazteko.\nHamazazpi ikasle Gabonetako Marrazki Lehiaketan sarituak\nSari emanaldia abenduaren 28an izanen da, Frai Diego Kultur Etxean.\n2020ko Gabonetako egitaraua\nEGUBERRIAK 2020 GABONETAKO MARRAZKIAK Hautatutako marrazkiak Udalaren web orrian ikus daitezke: www.estella-lizarra.com ZINEMA: GABONETAKO BEREZIA Abe...\nIkastetxeek 91 lan aukeratu dituzte, Udalaren web orrian ikus daitezkeenak. Udalak, antolatzaile gisa, arriskuak murriztu nahi ditu Covid-19ren aurrean, eta laster jakinaraziko ditu saritutako 16 marrazkiak.


ATEGIk bat egin du Euskaraldiarekin — TUlankide MONDRAGON\nAzaroaren 20an hasi eta abenduaren 4a bitartean egingo den Euskaraldian parte hartuko du Ategik. Ariguneak sortzeaz gain, bertako langileak Ahobizi edo Belarriprest izango dira.\nErosketa prozesuan adituak dira Ategin eta hainbat hartu-eman dituzte 300 enpresa baino gehioagorekin. Aurten egingo den Euskaraldian parte hartzeko erabakia hartu dute. Ondorioz, entitate bezala parte hartuko dute, sortu dituzten ariguneen bitartez eta gainera, bertako langileak Ahobizi edo Belarriprest izango dira.\nEuskaraldiaren helburu nagusia herritarren hizkuntza ohiturak aldatuta euskararen erabilera handitzea da. 2020an, azaroaren 20tik abenduaren 4ra egingo da ariketa eta aurten, norbanako bezala (Ahobizi edo Belarriprest izanez), parte hartzeko aukeraz gain, taldean parte hartzeko aukera ere izango dugu arigune–en bidez.


Haurreskolak Partzuergoa STEILASBERRI 6. – Steilas\nHaurreskolak Partzuergoa STEILASBERRI 6.\n2018ko otsailak 2ko Mahai Negoziatzailearen balorazioa\nOtsailaren 2an Haurreskolak Partzuergoan burutu zen negoziazio mahaian Eusko Jaurlaritzak eta enpresak ez zuten proposamen berririk ekarri:\nEnpleguari dagokionez, aurreko mahaietan egindako proposamen berbera mantendu du: Pertsonal Kudeaketako langileentzat LEP bat bi urtetan. Hezitzaileen behin-behinekotasuna murrizteko edo desplazamenduak saihesteko proposamenik ez dute mahai gainean jarri.\nBestetik, ez dute ratioen aplikazioetan inongo aldaketarik sartzeko asmorik. Bitartean, lan kargak eta haurreskolen beharrak lan hitzarmeneko langileen eskubideak urratzen dituzte momentu askotan.\nOrdezkapenen inguruan sindikatuon aldarrikapena lizentzia, baimenak eta ordezkapen guztiak, inongo baldintzarik gabe, lehenengo egunetik betetzea da. Enpresak, ordea, ordezkapenak betetzeko “beharra balego” baldintza ezarri nahi du. Ordezkapenak ezin dira inoren subjektibitatearen menpe utzi (koordinatzailearena edo pertsonal kudeaketako lankideena). Beraz, baldintza hori desagertu behar da.\nEnpresak sektorean erretiroa errazteko konpromiso zehatzak ez ditu hartu nahi, ez baititu haurreskoletako hezitzaileen lanaren ezaugarriak aintzat hartzen. Lan hitzarmeneko 52. artikuluak adinagatik arreta zuzeneko denbora murrizteko eskubidea arautu eta enpresak onartu arren, errealitatean eskubide hau gauzatzea ezinezkoa da langilea ez baita ordezkatua izaten.\nGaixotasun bajak zigortzeari uzteko edo langileek urte hauetan jasan duten %11,6ko eroste ahalmenaren galera berreskuratzeko inolako proposamenik ere ez du ekarri. Haurreskolak Partzuergoko hezitzaileok 2009. urtetik 20.370 €ko galera metatua dugu.\nHaurreskolak Partzuergoko lan esperientzia Hezkuntza Publikoko zerrendetan meritatzea Irakasleen Planifikazio bilerara eramateko konpromisoa hartu du Hezkuntza Sailak.\nBeste gai asko ez dituzte ukitu nahi: doakotasuna, eskola ibilbidea, Hezkuntza Saileko kudeaketa zuzena…\nHurrengo mahai negoziatzailea gauzatu arte administrazioak ordezkoen araudiaren lanketarekin jarraitzeko proposamena luzatu digu. Haurreskolak Partzuergoaren biziraupena bermatzen dituzten neurriak eskatzen ditugun bitartean, STEILAS sindikatuak ez du onartuko negoziazioaren arreta mobilizatzera eraman gaituzten aldarrikapenetatik desbideratzea. Eusko Jaurlaritza eta Haurreskolak Partzuergoa inolako proposamen berririk gabe etorri izana arduragabekeria larria da.\nSTEILAS sindikatuaren ustez, aste bi barru deitzera konprometitu diren Mahai Negoziatzailean aldaketa esanguratsurik egon ezean, aurreikusiriko mobilizazio eta greben bidea mantentzea besterik ez digu utziko.\n2018-02-05 STEILASBERRI 6 MAHAI NEGOZIATZAILEKO BALORAZIOA\naraba2018-05-07T21:56:48+00:005 febrero 2018|Noticias, Steilasberri CAPV|


Eskolara itzultzea: nola prebenitu gaixotasun nagusiak | Consumer\nEskolara itzultzea: nola prebenitu gaixotasun nagusiak\nIkasturtearen inaugurazioarekin lehen infekzioen garaia ere iritsi da, hala nola hotzeriak edo konjuntibitisa\narabera: Astelehena, 2017ko irailaren 04a\nHotzeriak, beherakoak, konjuntibitisa… dira ikastaroaren hasierako ohiko gaixotasunak. Eta, gainera, erraz kutsatzen direnez, ez da harritzekoa familia osoak kaltetuak izatea. Baina, nola saihestu daitezke? Espezialistek behin eta berriz esaten dute higiene-neurriak hartzen dituztela, hala nola eskuak urarekin eta xaboiarekin garbitzea, eta hori da eraginkorrena infekzio-prozesu gehienak marratzen jarraitzeko. Baina ez da bakarra. Ondoren, adituen beste gomendio batzuk aipatuko ditugu, udazkenean gaixotasun ohikoenak prebenitzeko.\nEskolara itzultzean, uda amaitzen da, eta euriak eta haizea itzultzen dira. Ikasturtearen hasieran, ohiko lagunekin eta lagunekin elkartzeko garaia izateaz gain, udazkeneko sasoiko gaixotasun infekzioso biriko gehienak (hotzeria eta beherako birikoa, besteak beste) eragiten dituzten mikroorganismoekin ere izaten da.\nInfekzio-iturri nagusia – eta hedatzea- esku edo objektu kutsatuekin zuzenean kontaktua izatea da, edo airean transmititzen diren doministiku edo doministikuen bidez kanporatzen diren tantatxo txikietatik abiatuz.\nHaurretan, baita animaliak eta lurra ere, infekzio-iturri izan daitezke, igerilekuetako hezeguneetan gertatzen den bezala, non erraza baita infekzio bat eragin dezaketen hainbat onddo-espezie bizitzea (mikosia).\nHaurren gaixotasun infekziosoak prebenitzea\nTxikienek, berriz, ohiko arnasbideetako infekzio arinak, otitisa eta bronkitisa izaten dituzte ohikoagoak.\nBitamina-gehigarriak erabiltzea ez da mesedegarri eta ez mesedegarri, osasunerako arriskutsua izan baitaiteke\nInfekzio horiek marrazteko gakoa higiene- eta dieta-neurri errazetan oinarritzen da, esaterako, eskuetako higienean. Eskuak garbitzea hotzeriaren, bronkiolitisaren, gripearen edo beherako infekzioso askoren hedapenaren aurka eraginkorra dela frogatu da. Halaber, funtsezkoa da sudurra eta ahoa tapatzea eztul eta doministiku egitean, botatzeko mukizapiekin edo codoaren barneko aldearekin, eta elikadura orekatua eta fruta eta barazkietan aberatsa izatea.\nHala ere, prebentzio-neurri horiez gain, Espainiako Pediatria Elkarteak ere garrantzi handia du:\nKirolarekin zerikusia duen eskolaz kanpoko jarduera bat egitea gutxienez, eskola-adineko gomendioak, gutxienez, jarduera fisiko moderatu-biziaren egunean ordubetekoak baitira. Eskolara edo erosketak oinez egitera joatea ere garrantzitsua da, baita pantailen aurrean dagoen denbora mugatzea ere.\nMikroorganismo infekziosoak zabaltzeko esparru egokienak direnez klaseak, une egokia da haurraren txerto-egutegia berrikusteko eta eguneratzeko.\nGelako aireztatzea eta material komunen garbiketa ere galga jartzen laguntzen duten neurriak dira.\nAzkenik, eskola-adinean, goizeko 9etatik 11etara gomendatzen den atseden egokia ematea. Ongi lo egin haurraren ikaskuntzan eta hazkunde osasuntsuan.\nHelduak: hotzeriak marrazteko neurriak\nUdazkenean, adingabeetan gertatzen den bezala, helduentzat ere iristen da hotzeria hartzeko aukera gehien: lepoko mina, ondoeza, sudur-buxadura, malko-jarioa, eztula, doministikuak, muki-jarioa eta, are, sukarra.\nKasu honetan ere, neurri unibertsala eskuak urarekin eta xaboiarekin garbitzea da. Izan ere, Ameriketako Estatu Batuetako Gaixotasunak Kontrolatzeko eta Prebenitzeko Zentroek diotenez, eskuak erregularki garbitu behar dira, batez ere jarduera batzuen aurretik eta ondoren, gaixotasunik ez sortzeko, patogenoak desagerrarazteko eta beste pertsona batzuen transmisioa geldiarazteko. Ez da ahaztu behar teklatuak, telefonoak, ateetako heldulekuak -esate baterako, tokietakoak edo barandak espazio publikoetan- etengabe harremanetan jartzen direla pertsona askoren eskuekin, eta pertsona horien higiene-ohiturak ezagutzen ez dituzten pertsona asko daudela. Estatu Batuetako CDCetatik, berriz, begiak, sudurra eta ahoa ez dira eskuak garbitu gabe ukitzen, eta, jakina, gaixoengandik urrun egoten dira, birusak zabal ez daitezen.\nKontuan hartu beharreko alderdi bat da bitamina-osagarriak eta -gehigarriak erabiltzea, hotzeriak prebenitzeko neurri gisa. Izan ere, ikerketa zientifikoek agerian utzi dute ez direla eraginkorrak eta, gainera, osasunerako arriskutsuak izan daitezkeela.\nAgente infekzioso batzuen sakabanaketa areagotzen duten beste faktore batzuk, hala nola birusak, udazkeneko egunetako tenperatura-aldaketa tipikoak dira: bero handiagoa egunez eta hotzagoa gauez. Hotza hartzeak hotzei aurre hartzea ez da egia: kalera bustita edo edari hotzak edanez gero, hotza sentitzen du, baina hotzeria baino ez du jasaten, mikroorganismo eragilearekin kutsatzen bada.\neskolara itzuli gaixotasunak gripe-eu hotzeria otoño-eu


EHGAM 2010 - 2015: GOIENA: Xabier Vallina: "Sexu askapenaz ez da asko hitz egiten\nGOIENA: Xabier Vallina: "Sexu askapenaz ez da asko hitz egiten\nTaldeak bi lan ildo dituela iragarri duzue: sexu askapenean oinarritutako heziketa bultzatzea da bat. Zela pentsatzen duzue hori lantzea, ikastetxeen bitartez, gizartean...\nBai, batez ere izango dira tailerrak, debateak sortu... Ikustaraztea posible dela Debagoiena sexu askapenarekin bateragarri izatea. Askotan pasatu izan dena da hiri handietara irten beharra askatasunean bizi ahal izateko. Eta erakutsi behar dugu hemen ere posible dela.\nHelbururik, beraz, ez duzue zehaztuta...\nIragarri duzuen bigarren lanildoa litzateke heteroarauari, homofobiari eta sexismoari aurre egitea...\nGaur egungo gizartearen erretratua zein da? Gure eskualdean badago sexismorik, homofobiarik...\nEz dugu asko hausnartu horren inguruan. Komentatu genuen heziketa egin beharra dagoela Debagoienean; horrek esan nahi du kontzeptuak aldatu egin behar direla. Badago homofobia, nahiz eta askotan azaleratu ez eraso baten bitartez... ezkutatuta dago. Eta hori aldatu egin behar da. Baliteke hemen jendeak onartzea, baina bakoitzak bere sexualitatea gordetzen badu, zerbaitegatik da. Aurreiritzi asko daude, prototipoak ere bai... Hori guztia landu eta aldatu egin behar da.\nDebagoienean ez. Inoiz ez dugu ikusi talderik horretan. Gipuzkoan, Euskal Herrian... bai. Baina apur bat instituzionalizatu egin zen, eta borroka hori “baretu”. Sexualitateak ez dira bi, hiru... mila dira. Bakoitzak baremo bat du. Horregatik sexu askapen mugimendu hau Euskal Herri mailan sortu den mugimendu batekin batera dator eta erabaki dugu Debagoienean ere eratzea taldea.\nHortaz, Euskal Herri mailan sortutako mugimendua da eta ordezkariak izango ditu herrietan, eskualdetan...?\nBai, eskualdeka sortzen dira asanbladak. Ni, adibidez, Bilbon ikasten ibili naiz azken urteotan eta hango taldean egon nintzen, oso planteamendu interesgarriak dira, aldatzeko ilusioarekin... eta pentsatu nuen hemen sortzea ere interesgarria izan daitekeela.\nBesterik gura baduzu gaineratu...


Eskolako materiala eta gau-eskolako gaiztakeriak - Ahotsak.eus\nEskolako materiala eta gau-eskolako gaiztakeriak
Eskolara liburuak eramateko, amak poltsa egiten zien. Poltsa hartan liburuak eta arkatza eramaten zituzten. Eskola bukatu eta gero, gau-eskolan ibili zen. Hango maistrak txakur zuri bat zuen, "Blantxi"; behin mutil batek zakurra tintarekin pintatu zuen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan HER-009-011 kodeko bideoa nahi duzula aipatzea: ahotsak@ahotsak.eus\nEskolara liburuak eramateko, amak poltsa egiten zien. Poltsa hartan liburuak eta arkatza eramaten zituzten. Eskola bukatu eta gero, gau-eskolan ibili zen. Hango maistrak txakur zuri bat zuen, "Blantxi"; behin mutil batek zakurra tintarekin pintatu zuen.\nGaia(k): Ohiturak eta bizimodua » Hezkuntza » Maisu-maistrak , Ohiturak eta bizimodua » Hezkuntza » Eskola , Ohiturak eta bizimodua » Kontakizunak eta sinesmenak » Anekdotak, kontakizunak , Ohiturak eta bizimodua » Hezkuntza » Eskolaz aparteko ikasketak\nEskola garaia eta klase partikularrak


Zaru_ttikiya: "@izaro@pleroma.libretux.com @elegose @argia #hasi…" - Mastodon.eus\n2019(e)ko Ira 03, 09:05\n#hasieraberribat -i buruz egindako kronikaren harira, ia 80 urte dituen nire osabak #Mutriku-tik bidalitako iruzkina. “Zure azken kronikan esaten duzu: Momentu gogor, eta hunkigarriak askotan gainetik edo garrantzi gehiegirik gabe igaro dira liburuaren orri artean, eta ulergarria bada ere Papek garrantzirik eman nahi ez izana, agian sakontzea merezi zuten; bidaien eta egoeren krudeltasun erreala azaleratzeko.\nMustafa, senagalarra da. Pateran etorri zen. Behin, paper batzuk egiteko Eibarrra joan ginen. Eta abokatuak esan zion azaltzeko nola etorri zen. Eta Mustafak hitzik ez. Orduan abokatuak esan zion : “Cuando tengas ganas de decir vienes”. Agosto baten erderazko klaseak eman nizkion egunero. Eta behin ere gai hori ez genuen ikutu. Beste behin Nouhak (hau ere pateran etorritakoa) esan zidan bere bizitzako gertakizunak idatzi nahi zituela. Animatu nion. Hurrengo egunean esan zidan pentsatzeak “que le daba dolor de cabeza”. Gauza asko ditut senagalerrei buruz aipatzeko modukoak. “ E-posta bidez egin dit iruzkina, baina elkabanatzekoa zela uste dut… ;) @argia@elegose\n@izaro @elegose @argia #hasieraberribat\nGarbi dago guretzat errazagoa dela gai hauei buruz hitz egitea gertutik ezagutu edo beren larruan bizitu dutenentzako baino.\nOso lekukotza ona!👍\n2019(e)ko Ira 03, 18:10 · Web · 1 · 1 · 0\n2019(e)ko Ira 04, 06:42\n@Zaru_ttikiya @elegose @argia\nBai, hala da! Eta normala iruditzen zait gainera, nik uste gure buruak momentu edo pasarte latz horiek ahazteko aukera ematen digula, bizitzak aurrera jarraitu behar du eta. Hala ere, esperientzia horiek azaleratzeak ere bizitu dituzten pertsonak ere indartu ditzakeela uste dut.\nBaina noski, erraza da "kanpotik" esatea! ;)


"Jarrera eta soinua", beste edozeren gainetik - Arrasate - Goiena.eus\n"Jarrera eta soinua", beste edozeren gainetik\nXabi Gorostidi 2018-08-04 18:00\n'Estetikak agintzen du, baina guk nahiago ditugu jarrera eta soinua'. Legez Kanpo hirukotearen abesti baten hitzak dira. Aggressive Combat eta Hawkins Thugs taldeetako partaide ohiak dira, baina musikalki proposamen ezberdina dakarte orain.\nBizitza erdi baino gehiago daramate musika taldeak aurrera eramaten, baina badirudi ez zaiela gasolina agortu. Aritz Mauri, Jon Nevado eta Harri Anzizar arrasatearrek rock-androlla daramate zainetan, eta odola borborka duten artean ez dute etsitzeko asmorik.\nBi talderen errautsetatik\nAggressive Combat eta Hawkins Thugs taldeetako partaideek osatzen dute Legez Kanpo. Biak ala biak hilzorian zeuden, baina, horiek hiltzen ikusi ordez, proiektu berri bati ekitea erabaki zuten. "Hawkins Thugs taldea bertan behera geratu zen, besteak beste, Aritz Unamuno abeslaria atzerrira joan zelako. Hala ere, abesti berri batzuk genituen esku artean. Ez ziren Aggressiventzako kantuak, beste ukitu bat zuten. Aggressive Combat ere erdi hilik zegoen, eta gu hirurok bakarrik ginen lokalera joaten ginenak", azaldu du taldeko baxu-jole eta abeslari Aritz Maurik.\nEtxetik gertu kontzertu sorta bat egin eta Internetera lau kanta igo ostean, argi ikus daiteke Legez Kanpo ez dela orain arte egindakoaren errepikapen bat. Kantak laburragoak dira, bizkorragoak, aldi berean, eta Anzizarren gitarra efektuak eta punteatze indartsuak ditu.\n"Cro-mags bezalako taldeen soinuaren bila abiatu ginen. Euskaraz eta gazteleraz abestu nahi genuen, eta Kaleak izeneko lehen kanta igo genuen Youtubera. Ostean, geldialdi txiki bat izan genuen, eta berriro hasterakoan, Harri efektuak eta pedalak erabiltzen hasi zen. Bera da benetan hiruron artean hobekien jotzen dakiena".\nLehen pauso horiek ematen ari zirela, Never Surrender taldeko abeslari Pottoko aritu zen abeslari lanetan, baina, azkenean, hirukote gisa finkatu ziren. "Hasi eta gutxira, Pottoko-ri abestea proposatu genion. Berak idatzi zuen, adibidez, Ez nator bat abestia. Baina bizkarreko arazo batzuengatik, ezin izan zuen jarraitu, eta hirurok jarraitu genuen aurrera".\nHitzak, ukitu kritikoarekin\nBandcamp webgunean zintzilikatu dituzten lau abestietan, argi geratzen da gogoko ez dituzten gauzetara zuzentzen dituztela kantuen hitzak. Besteak beste, ignorantzia, legeen diktadura, itxurakeria eta halako gaiak jorratu dituzte.\n"Orain arte idatzi ditugun abestietan, nahiko presentzia du kritikak. Ez dira laguntasunari edo mozkorraldiei buruzko hitz mitikoak. Abestearen ardura Harrik eta biok hartu dugu, eta letrak idaztearena ere bai. Erdi bana egiten dugun lana da, baina nork bere abestiak ekartzen ditu".\nZazpi kantako LPa, irailerako\nMomentu honetan taldearen erronka nagusia zein den galdetuta, zera erantzun du Maurik: "Laster, Bandcamp-eko lau abestiak Youtubera igoko ditugu, eta, irailerako, zazpi kantako LP bat aterako dugu. Kantak Legazpiko gazte lokal batean grabatu ditugu orain dela gutxi, eta orain, zigiluekin hitz egiten ari gara. Bosten artean egingo dugu banaketa: Galiziako bat, hemengo hiru eta Frantziako bat. Zuri-beltzezko portada izango du, lagun batek egin digu".\nUnderground eszenaren egoera\n"Nahiko baxu dago, eta ez du zerikusirik gu hasi ginen garaiekin. Kaleko Urdangak eta Perlata bezalako taldeak hor daude, baina beti hor egon diren pertsonak dira. Ez dut mugimendurik ikusten belaunaldi berriengan. Faltan igartzen dut 20 urteko gazte batzuk ikusi eta harrituta geratzea. Nire ustez, ez dute kontzientziarik Do It Yourself filosofiarekin: ez dira gaztetxeetan sartzen, ezta politikan ere. Ez dute ezer antolatzen, eta indibidualismo gehiegi ikusten dut haiengan".


Eskarrik geyenak Zeuri, orrenbeste irabazpide ta Zeugatik nekaltzeko ainbeste bide emoten daustazuzalako.\n2. 1940-1968 bizkaiera literatur prosa j.a. goiria 0226\nJesukristok: Gure bizitza irabazpide da, Simile est homini negotiatori.\n3. 1940-1968 gipuzkera saiakera-artikuluak i. olaberria 0009\nEz ote daki errusitar erri xeak parabisu ori ametsetako ta zenbait idazleen irabaz-biderako bapo dagoela, ez, ordea, bere mixeri gorria leuntzeko?.\n4. 1940-1968 lapurtera-nafarrera literatur prosa m. lekuona 0313\nJostetaz bertzalde, badakigu zenbeitentzat Pilota dela eta izan dela bizipide edo bederen irabazbide: ez da nori baitezpada Pilotaz baliatzea, gehienek beren gorputzeko dohainak baitituzte Pilotan baliatu, eta frango izerdiz pairatu.\n5. 1940-1968 lapurtera-nafarrera literatur prosa je gh 1964 0337\nFrantzian gerla, Espainian bakia; hemen griñarik baizik ez, eta bertzeen meneko, bethi lanjerian; hortxe, mendiez bertzaldian, libertatia, deskantsia, irabazpidia, familiaren noiztenka bederen, nahiz ixilka, ikusteko zoriona.\n6. 1969-1990 euskara batua antzerkia i. irizar 0102\nJUAN ANDRES: Bai. Hil honetan ez bada hurrengoan banoa ni hortik zehar, hemen baino irabazpide hobea aurkituko dut eta.\n7. 1969-1990 euskara batua administrazio-idazkiak kllegea 1984 0044\nHirugarrena.- Jaurlaritzari, bere agintepeko zerbitzuegatik egin dakion eskuarte-izendapenaz gainera, ekonomia-egitamuketa, suztapen eta hazkunde-politikabideak, irabazpideak eta aberastasuna Euskal Herrian norbanakoen eta lurraldeen artean eskualdeka eta alorka birbanatzekoak eta, orohar, Autonomia-Elkartearen politikazko eta ekonomiazko dendua bermatzeko xedezko neurriak jartzeko une bakoitzean egoki eritzitako diruizendapena egingo zaio.\n8. 1969-1990 euskara batua administrazio-idazkiak oinlegbizk 1990 0135\nd) Gogo-jabegotikako irabazpideak, zergadurua egilea bera izan ez dedinean eta, beti, industria-jabego edo teknikazko laguntza ematetikakoak, ordaindu ditzan norbanako edo Erakundeak bere zergapide-egoitza Euskal Herrian izan dezanean.\n9. 1969-1990 euskara batua administrazio-idazkiak oinlegbizk 1990 0135\nHoietarako eskubidea eskuratzen dituenak berak ez baina besteren batek sortutako bizi; sariak direnean, lanetikako irabazpideekiko euspenetarako bizi-sari eta gozamen-sarientzat aginduta dagoena izango da erabilgarri.\n10. 1969-1990 euskara batua literatur prosa j.a. irigarai 0023\nBesteak beste, irabazbide errazako lantegi merkeak, langile ugari behar zitenen lantegiak eta langile horiek kanpotik etorri behar izan zitenen.\n11. 1969-1990 euskara batua saiakera-artikuluak j-l. davant 0012\nBestalde, irabazpide pollita izan daiteke tokiko sal-erospenentzat.\n12. 1969-1990 euskara batua saiakera-liburuak m. ugalde 0009\nMerkatariek ba zuten eragospenik aski euren irabazbideari eutsi ahal izateko.\n13. 1969-1990 euskara batua saiakera-liburuak x. odriozola 0057\nBaino beren irabazpiderik haundiena hirien sartaldeetatik datorkie.\n14. 1969-1990 gipuzkera literatur prosa m. iturbe 0024\nAla ere, soro-zelaietan badaezpadako neketan aritzea, edo, irabazbide jakiñean aritzea ote zan eramankorragoa?.\n15. 1969-1990 gipuzkera saiakera-artikuluak j.j. bergaretxe 0061\nErortzen zaion ura bildu besterik ez, eta orra, bere soroak irabazpide oparo biurtuta.\n16. 1969-1990 gipuzkera saiakera-liburuak j.l. iriarte 0096\nIrabazpideaz zer-ikusirik zutenak, noski, beraietako batzuk.\n17. 1969-1990 sailkatu gabeak astekari eta hamaboskariak herr 1989 0001\nVenezuelan nekeak eta eztabadak hasi dira duela zonbait urte, petrolaren prezioa beheititu delarik, petrola baitute alabainan herri hortan irabazbide lehena edo berdin bakarra.\n18. 1969-1990 sailkatu gabeak astekari eta hamaboskariak r. zapirain 0001\n19. 1969-1990 sailkatu gabeak astekari eta hamaboskariak herr 1987 0001\nMontants compensatoires delakoeri esker heien irabazbideak hein berean ziren atxikiak.\n20. 1969-1990 sailkatu gabeak astekari eta hamaboskariak zubk 0001\nEuskal arrantzaleak ba eben irabazpide bat or.\n21. 1969-1990 sailkatu gabeak astekari eta hamaboskariak m. ugalde 0001\nGuk ez dugu irabazpideak zenbatzen lan haundirik, baina langile bezala gure azterketa egin beharrean gaudelakoan gaude.\n22. 1969-1990 sailkatu gabeak astekari eta hamaboskariak g. ansola 0001\n23. 1969-1990 sailkatu gabeak astekari eta hamaboskariak j. agirre 0001\nGaiñera Europan 12 edo 20 nekazarien jeneroak igo nahi dituzten nazio oietan, lehen ere baserritarrak eta kaleko langilleak emen baiño irabazpide eta jornal berdintsuagoak dauzkate.\n24. 1969-1990 sailkatu gabeak hilabetekari, noizbehinkariak,..... redención 1975 0001\nOllo eta untxi edo konejoak eukitea ez da irabaspide bat, apainketa bat baño eta geien bat etxeko utsunak beteteko.\n25. 1991> euskara batua liturgia ibe 1995 0548\nHortik sortzen dira bekaizkeriak, auziak, irainak, susmo txarrak, 5 etengabeko sesioak; horietan aritzen direnak burua galdutako jendea da, egiaren axolarik gabea; horiek erlijioa irabazpide bihurtzen dute.\n26. 1991> euskara batua literatur prosa j. arretxe 00234\nHorrez gain, kalean eurentzat lanean ibiltzen diren komisionista batzuk ipini dituzte, eta guztira irabazpide segurua antolatu dute atzerritar despistatu askoren inozotasunari esker.\n27. 1991> euskara batua saiakera-artikuluak peillen 0015\nIhizea (usoa) sindikata horren irabazpide nagusia da, lepoan airera tiratzen direnei garesti subastatzen baitzaie.


(Aragazkia: Ecuador Etxea)\n2012ko apirilaren 5ean Ertzaintzak jaurtitako gomazko pilotakada baten ondorioz hil zen Iñigo Cabacas Liceranzu, zauritua izan eta egun gutxitara. Sei urte eta erdiren ostean, hilketaren gaineko epaiketa martxan da Bilboko Justizia Auzitegian. Urriaren 15ean hasitako epaiketak azaroaren 9ra arte iraungo du, eta epealdi horretan egingo diren hamalau saioetan ehun testigu baino gehiagok deklaratuko dute. Cabacasen familiak eta Iñigo Gogoan plataformak salatu dutenez, baina, hilketaren arduradun guztiak ez dira eseriko akusatuen aulkian, Ugarteko goitizenez ezaguna den ertzaina kasu, egun hartako polizia operazioaren kargu zegoena. Epaiketaren herena burutua den honetan, ez datoz bat auzipetutako agenteen gehiengoak defendatutako bertsioa eta hainbat testiguk emandakoa.\n“Zuhurtziagabekeria larrizko hilketa” delituagatik akusatutako sei ertzainen deklarazioekin eman zitzaion hasiera epaiketaren lehen saioari urriaren 15ean. Agenteetako hiruk arduraren bat izan zuten Cabacasen heriotza eragin zuen polizia operazioan, eta beste hiruk tiro egin izana aitortu dute. Gomazko pilotak jaurtitzen dituzten fusilak erabili zituzten agenteak gehiago izan baziren ere, ez dira identifikatuak izan eta ez dituzte epaituko.\nTestigantzak kontrajarriak eman zituzten auzipetutako ertzainek: gehienen arabera polizia operatiboa “zuzena eta egokia” eta jende andanaren aurrean “kontrola hartzeko modu bakarra” izan zen, baina operatiboko maila gorena zuen agente ohiak ez zuen bertsio horrekin bat egin. Honen arabera, operatiboan parte hartu zuen taldeak apenas zuen eskarmenturik gomazko piloten erabilerari dagokionez, eta fusilen erabileraren gaineko jakintza barik aritu ziren. Hainbat agentek gomazko pilotak heriotza eragin dezaketenik ez zekitela aitortu izana horren adierazle. 13. eta 14. zenbakidun furgoneten arduradunek, beraien partetik, gezurtatu egin zuten esperientziarik gabeko taldea zirela esanez ofizialak esandakoak.\nGehiengoaren bertsiotik aldendu den ertzainaren arabera, bera ez zen plazan sartzearen aldekoa, baina Deustuko (Bilbo) egoitzan zegoen operazio buru Ugartekoren aginduetara egonik, hala egin behar izan zuen. “Ni ez nintzen sartzearen aldeko; niregatik izango balitz, alde egingo genukeen”, adierazi zuen. Hala ere, berau zen kalean gertatzen zenaren gaineko arduraduna eta ondorioz poliziaren kargak eragotzi zitzakeena. Ez zela horretarako gai izan adierazi du, “denari adi” egotea ezinezkoa izan zitzaiolako. Egun hartan ofizial gisa aritu bazen ere, gertakarien gaineko erantzukizuna bere gainetik zeuden arduradunengan dagoela eman zuen ulertzera.\nErtzaintzaren goi karguak, erantzukizunaren karga saihestu nahirik\nLehenengo saioan goi-karguak zeharka aipatuak izan ondoren, urriaren 17an egindako epaiketaren hirugarren saioan Jorge Aldekoa ertzainburuak bere teilatura jaurtitako erantzukizunaren pilota bueltan jaurti zion operazioko ofizial gisa deklaratu zuen auzipetutako agenteari. Honen aburuz, "tokian tokiko informazioa duen agintariak" hartu behar ditu momentuko erabakiak, polizia etxetik datozen aginduak edozein izanda ere. Horrez gain, Ertzaintzaren agenteak halako esku-hartzeak burutzeko prestatuta daudela adierazi zuen.\nErtzainen sindikatua den Ernek, kontrara, “buruzagitza politiko eta poliziala” jarri du jo-puntuan publiko egindako ohar batean. Sindikatuaren hitzetan “arduradun nagusiak ez dira ia inoiz egoten ekitaldiak koordinatzen” eta hurrengo galdera aireratu du: “Eta orain, nork eseriko ditu aulkian benetako arduradunak?”.\n2010an Arkauteko ertzain-akademiako zuzendaria zen eta egun Ingurumen saileko kontseilariordea den Elena Morenok ere deklaratu zuen hirugarren saioan, akademiako formakuntzak ertzainei tiro egiten erakusten diela defendatuz.\nUrriaren 16, 17, 22 eta 23an egindako saioetan testigu gisa deklaratu duten hainbat hiritarrek emandako bertsioek antzekoa diote: poliziaren oldarraldia justifikatzen zuen gertakaririk ez zela eman, ertzainek abisurik gabe ekin ziotela kargari, aurrez aurre eta jendea “jotzera” tirokatu zutela, Cabacas zauritu ostean jendearen anbulantzia eskakizunei entzungor egin zietela agenteek, eta laguntza eske hurbildutako jendearen kontra indarkeria erabili zela. Honako bertsio honek bete-betean egiten du talka ertzainen gehiengoaren kontakizunekin.\nHiritarren deklarazioetatik nabarmentzekoak dira istiluan ondotik igaro zen autobus bateko gidariak eta Cabacas artatu zuen erizainak egindakoak. Lehenak, momentu hartan autobus barruan bidaiaririk ez zela adierazi zuen, naiz eta Ertzaintzak honen baitan zeuden bidaiarien ongizatea bermatzeko tiro egin zutela argudiatu. Bigarrenak adierazi zuen ertzainei anbulantzia eskatu arren jaramonik ez ziotela egin, eta horren aurrean larrialdi zerbitzuei deitu ziela. Anbulantzia etorri arteko denbora amaigabea egin zitzaiola aitortu zuen, eta anbulantzia heldu zenean hainbeste denbora behar izatearen zergatiaz galdetu zuenean, ertzainek ez zietela sartzen utzi erantzun ziotela gaineratu.\nEpaiketaren seigarren saioa abian\nUrriaren 24ko asteazkenarekin ekin diote epaiketaren seigarren saioari. Bertan deklaratuko duten ertzainekin batera arituko da lekuko gisa deitu duten Ugarteko ere, operazioa zuzendu zuen polizia agentea eta “kalexkan sartu, daukagun guztiarekin” agindua eman zuena. Honek ere egun hartan operazioko maila gorena zuen auzipetutako ertzainari –eta egun hartako esku-hartzea kritikatu duen bakarrari– leporatu dio gertakariaren erantzukizuna: “Ofizialak esan zidan ez zirela parte hartzen ari. Ni soilki saiatu nintzen ofiziala furgonetatik jaits zedin. Nik ez nion esan eskopeta edo txilibitua erabili behar ote zuen".\nIñigo Gogoan plataformak deituta eta Ugarteko akusatuen artean ez dagoela salatu asmoz, elkarretaratzea egin dute asteazken goizean, saioari ekin aurretik. Cabacasen familia eta lagunekin batera agertu dira begirale gisa aritzera Herrialde Katalanetatik etorritako Laia Serra abokatua eta Carles Guillot Stop Bales de Goma plataformako kidea.


Zestoa :: Eudel\nHasiera » Tokiko Direktorioa» Udalerriari buruzko informazioa» Gipuzkoa» Zestoa\nIzen ofiziala: Zestoa\nAzalera: 43,7 Km²\nOficina de Turismo de Zestoa\nTeléfono: 943 147 010\nFax: 943 148 074\nUr termaletan tradizio handia duen herri hau Izarraitz mendilerroaren magalean dago, Urola ibaiaren ertzean. Ospe handiko bainuetxeak egin du ezagun Zestoa; izan ere, bertako urak osasunarentzat mesedegarriak baitira. XVIII. mende bukaeran aurkitu zituzten iturburuok eta hala, bainuetxea zabaldu zuten 1804an.\nXIX. mendearen bukaeran eta XX. mendearen hasieran, jende andana, Europako aristokrazia tartean, etorri zen bainuetxera, ur sendagarriek erakarrita. Hala, hotel ederra zabaldu zuten, bainuetxeko entseina. Egun, Zestoako Hotel-Bainuetxea, Euskal Autonomia Erkidegoan dagoen bakarra, guztiz eraberrituta dago eta hidroterapian teknikarik berrienak eskaintzen ditu; igerileku, bainu, dutxa eta bapore mota ezberdinak... 213 lagunentzako lekua dauka eta kalitate turistikoaren Q saria jaso du.\nBainuetxeaz gain, herriak badu zer ikusi. Erdigunean bertan, nabarmentzekoak dira hainbat eraikin, Portalekoa, Lizenziadokua eta Arretxe etxeak, kasu. Inguruetan, Zubiaurre zubia igarota, Lili Erdi Aroko jauregia bisitatzea merezi du. XVI. mendeko eraikina gotikoaren altxorra dugu.\nInguruetan hainbat arkeologia aztarnategi ditu Zestoak. Garrantzitsuenak dena den, bi dira; Idiakaitzekoa (Irikaitz) eta Ekaingo kobazuloa. Idiakaitzen topatutako aztarnak goi paleolitikokoak dira eta Gipuzkoan, garai hartako aztarnategi bakarra dugu.\nEkaingo kobazuloa ostera, Debakoa izan arren, Zestoako erdigunetik hurbilago dago. Bertan aurkitu zituzten labar-margo bikainengatik egin da ezaguna; hartzak, oreinak eta batez ere, zaldiak agertzen dira marraztuta eta Madeleine aldikoak dira. Egun, haitzuloa publikoari itxita dago eta baimena behar da sartzeko. Dena dela, kobazuloaren erreplika egiten ari dira, jatorrizko santutegia nolakoa den ezagutu ahal izateko.\nBestalde, Zestoan irailaren hasieran ospatzen dituzte "Amabirjinak" jai nagusiak. Ekitaldi askoren artean, azpimarratzekoak dira herriko plazan egiten dituzten zezenketak. Herrian oso errotuta dagoen ohitura da hori. Halaber, maiatzean, Gurutze santuaren festak izaten dira, danborrada eta guzti, eta gabon garaian berriz, San Esteban azoka antolatzen dute. Baserriko produktuen erakusketa eta salmentaz gain, fruta, barazki, ezti, gazta eta sagardo lehiaketak ere izaten dira.\nZestoan dagoen bainuetxeak ezaguna egin du udalerria. XVIII. mende amaieran aurkitu zituzten osasunarentzat mesedegarriak diren urak.\nZestoako datu estatistikoak\nBalneario de Zestoa


BEC-ak 4.0 Industria eta Zibersegurtasun arloetako ekitaldiak batera jasoko ditu aurten - Diario de Noticias de Navarra\nazaroaren 20 eta 21ean\nBEC-ak 4.0 Industria eta Zibersegurtasun arloetako ekitaldiak batera jasoko ditu aurten\nErakusketa guneak protagonismo handiagoa irabaziko du bi ekitaldiek euskal industrian duten presentzia nabarmena dela eta\nArantxa Tapia sailburua Basque Industryren azken edizioan. Irekia\nArantxa Tapia sailburua Basque Industryren azken edizioan.\nBILBO. BEC-ak 4.0 Industria eta Zibersegurtasun arloetako ekitaldiak batera jasoko ditu azaroaren 20 eta 21ean. Era honetan, erakusketa guneak protagonismo handiagoa irabaziko du aurten bi ekitaldiek euskal industrian duten presentzia nabarmena dela eta. Hala ere, biek mantentzen dute orain arte izan duten helburua: Euskadi Europako erreferente bihurtzea etorkizun hurbilean funtsezkoak izango diren bi arlotan, Zibersegurtasunean eta 4.0 Industrian.\n"Basque Industry 4.0-The Meeting Point" jardunaldiak bere seigarren edizioa egingo du aurten, eta urteroko hitzordu bezala egonkortu du bere burua, arlo horretako eragile garrantzitsuenek (erakunde publikoek, enpresek, klusterrek, teknologi zentroek eta unibertsitateek) gogoeta egiten dezaten 4.0 Industriaz. Ekitaldi honek sona handia lortu du nazioartean. Iazko edizioan Europako Batzordeak ekitaldi horren data berean egin zuen espezializazio adimenduneko hiru plataformen (S3Platforms) lehen bilera bateratua. Hain zuzen, Berrikuntza eta Fabrikazio Aurreratuko (GROW ZN) zuzendari Slawomir Tokarsi-k berak eman zuen Kongresuko hitzaldietako bat, eta Batzordearen web orriak gonbita luzatu zuen Basque Industry 4.0 ekitaldian parte hartzeko.\nIazko "Basque Cybersecurity Day" jardunaldiaren lehen edizioa sorpresa atsegina izan zen nazioarteko eragileentzat, bai hizlarien mailagatik eta bai parte-hartzaileak erakartzeko gaitasunagatik. Iazko lehen saiakeran zibersegurtasun arloko erreferentziazko ekitaldi bihurtu zen Europa hegoaldean, eta horri esker, Zibersegurtasuneko Euskal Zentroak (BCSC) aukera izan zuen protagonista bezala parte hartzeko San Frantziskoko RSA Conference ekitaldian (Estatu Batuetan gai horri buruz egiten den kongresuan).


Iñaki Arrieta: «Kirola gustuko duten neskak eta mutilak animatu nahi ditugu martxan parte hartzera» - Maxixatzen.eus\nIñaki Arrieta: «Kirola gustuko duten neskak eta mutilak animatu nahi ditugu martxan parte hartzera»\nMaxixatzen.eus 2017-08-09 13:25 Kirola Azkoitia\nII. Mangaixue Bike BTT martxa irailaren 16an izango da, eta 15:15ean hasiko da Plaza Berrian. Bi ibilbide izango ditu aurten ere: motza eta luzea. Izen ematea 10 euro izango da federatuentzat, eta ez federatuentzat 13 euro. Internet bidez, Kirolprobak webgunean, edo Azkoitiko Uhaitz kafetegian eman ahalko da izena, irailaren 1etik 13ra bitartean. Iñaki Arrieta antolatzaileak martxaren inguruan hitz egin du:\nMartxaren antolatzaileak. Iñaki Arrieta, eskuinean. | Ikusi handiago | Argazki originala\nZeintzuk dira lasterketaren nondik norakoak?\nLasterketa Azkoitiko Plaza Berrian hasiko da 15:15ean, eta Oleta eta Txalintxon ibili eta gero berriro leku berean amaituko da.\nHelburua jendea gustura geratzea da, eta martxa amaitutakoan hurrengo urtera begira errepikatzeko gogoarekin geratzea.\nIazkoa izan zen lehen urtea. Nolakoa balorazioa egin zenuten?\nBalorazioa positiboa izan zen. Arazorik ez genuen izan, eta jendeak esandakoa eta transmititutakoa positiboa izan zen. Horrek asko laguntzen du hurrengo urteetara begira berriz antolatzen jarraitzeko.\nZenbat parte hartzaile espero dituzue aurtengo martxan?\nGehienez 300 parte hartzaile izan ditzakegu, eta zenbaki horretara iristea ikaragarria izango litzateke. Halere, plazak libre geldituko balira, egunean bertan izena emateko aukera jarriko dugu.\nAntolaketan gabiltzanok kontuan hartuta, 60 lagun inguru beharko ditugu: bidegurutzetan egoteko, irteera eta helmuga antolatzeko, bukaerako pintxoak eta zerbezak banatzeko…\nMartxa antolatzerakoan zerk eman dizue burukominik handiena?\nLanik zailena babesleak topatzea izan dela esango genuke, hauek gabe ez baitago martxa bat antolatzerik. Hori alderdi garrantzitsuenetariko bat iruditzen zaigu, konpromezu handia eskatzen duena. Horrez gain, bideak garbitzeak bere zailtasunak eman dizkigu. Eskerrak eman nahiko genizkioke Erribera baserrikoei, asko lagundu baitigute. Horrelako laguntza asko eskertzen da.\nZer eskatuko zenieke parte hartzaileei?\nGurea ez da lasterketa, martxa bat da. Ibilbidean edozein ibiliko da, pertsona zein animalia, eta errespetuz ibiltzeko eskatu nahi diegu parte hartzaileei. Martxa amaitutakoan, Elkarguneko dutxetara sartu aurretik, zapatilak kendu behar direla ere gogorarazi nahi dugu, eta ahalik eta txukunen ibili behar dela instalakuntzetan. Parte hartzaile bakoitzak dortsala hartutakoan opari txiki bat izango du.\nArau berezirik jarri al duzue?\n14 urtetik 18 urtera bitarteko edonork har dezake parte, baina heldu baten zaintzapean egin beharko du martxa osoa. Antolatzaileak ez gara kargu egingo adin txikikoren bati zerbait gertatuko balitzaio. Hori dela eta, martxa hasieran paper bat sinatu beharko dute baldintzak zein diren dakitela ziurtatzeko. Aurten ere bizikletak garbitzeko guneak izango dira, eta pintxo eta edariz lagunduta, sari mordo bat zozketatuko dugu.\nAzkenik, eskerrak eman nahiko genizkieke martxa aurrera eramateko laguntza eman digutenei: Azkoitiko Udala, boluntarioak, baserritarrak, lurjabeak… beraiek gabe martxa egitea ezinezkoa litzateke.


Urpekaritzarekin, arkeologia ondarea ezagutzeko tartea : Bidasoko Hitza\nUrpekaritzarekin, arkeologia ondarea ezagutzeko tartea\nEzagutu Zure Hiria egitasmoaren barruan hitzaldia eta bisita gidatua egingo dituzte aste honetan, ur azpiko ondareaz gogoeta egiteko.\nUr azpiko ondare arkeologikoa ezagutzeko aukera izango da.\nHondarribiko Arma Plaza Fundazioaren Ezagutu Zure Hiria egitasmoaren saio berri bikoitza egingo dute aste honetan. Urpekaritza eta urpeko urpeko ondare arkeologikoa izango dituzte gaitzak ostegunean izango den hitzaldiak, eta larunbateko bisita gidatuak.\nOsteguneko hitzaldiak Kirol urpekaritza eta ondare arkeologikoa: Gipuzkoako kostaldea eta Bidasoa ibaiaren uretaratzea izenburupean emango du Jose Manuel Mates Luque itsas arkeologoak. 19:00etan da, Arma Plazan.\nLarunbatean, 11:00etan eta Irungo Gordailua eraikinean egingo den bisita gidatuaren gidari Mertxe Urteaga Gipuzkoako Foru Aldundiko arkeologia teknikaria izango da. Gordailuko gaien eta Urteagaren azalpenen bidez, bertaratzen direnek Higerreko uretan aurkitutako erromatar garaiko anforen, eta antigualeko ardoaren salerosketaren berri izango dute.\nLarunbateko bisita gidaturako aldez aurretik izena eman behar da, doan izan arren. Hori egiteko bide hauek daude:\nZuzenean Arma Plazaren eraikinean izena ematen.\n943 64 36 77 edo 943 64 46 23 telefono zenbakietara deituz tokia eska daiteke.\nArma Plazaren posta elektronikora mezua bidal daiteke tokiaren erreserba egiteko.


Espainiako Vuelta Euskal Herrira ekartzea estrategia politikotzat jo du Esaitek - GARA\nEspainiako Vuelta Euskal Herrira ekartzea estrategia politikotzat jo du Esaitek\nEuskal Selekzioen Aldeko Iritzi Taldeak argi dauka UPN, PP eta PSOE alderdiek Euskal Herria Espainiako zati bat dela irudikatu nahi dutelako igaroko direla itzuliko lau etapa gure lurraldetik. Horri erantzuteko, ekitaldiak iragarri ditu Iruñeko eta Eibarko etapen egunetarako.\nDatorren abuztuaren 18an, Iruñean hasiko den Espainiako Vueltaren harira, prentsaurrekoa eskaini zuen Esaitek atzo Nafarroako hiriburuko Santo Domingo aldapa hasieran. Bertan, Esaiteko ordezkariekin batera, itzuliak igaroko dituen herri batzuetako udal ordezkariak izan ziren babesa emanez.\nEspainiako itzulia hasteko hamar egun geratzen direnean, euskal selekzioen aldeko plataformak gogora ekarri nahi izan zuen lasterketa herrialde honetara ekartzeak duen jomuga: «Ez dugu inongo zalantzarik, Itzulia Euskal Herrira ekartzearena, kirol irizpideetatik haratago hartutako erabakia da», defendatu zuen Mikel Uzkurrun Esaiteko lehendakariordeak. Hori dela-eta, eta gure nazioak normalizazio politikorik ez duela kontuan harturik, «inposaketa eta probokazio modura» hartzen dute UPN, PP zein PSOEren jarrera. Alderdi hauei euskal identitatea zapaltzeko eta espainiarra indartzeko asmoa obsesio bihurtzen ari zaiela ere salatu zuten bildutakoek.\nEkimenak lasterketa egunetan\nEsaiteko ordezkarien inguruan eseri ziren Iruñean NaBai-ko zinegotzi den Ana Barrena eta Eibarren Bilduren aldetik postu bera duen Iosu Cristobal. Bi herriok garrantzi berezia izango dute aurtengo Espainiako itzulian. Izan ere, Iruñea lasterketaren abiapuntua izango da, eta bi egun geroago, Eibarko Arrate santutegia hirugarren etapako helmuga izango da.\nHori dela eta, egun hauetarako ekimenak prestatu ditu Esaitek. Abuztuaren 18an, 12.30ean, Iruñeko Santo Domingo aldapatik «Nazio Eskubideen Aldeko» kalejira abiatuko da Diputazioaren egoitzaraino. Abuztuaren 20an, aldiz, ordu berean, bizikletaz Eibarko Unzaga plazatik abiatuta Arrateko igoera egingo dute, eta aldarrikapen martxa horretara batzeko deia ere egin zuten Esaiteko kideek.\nEuskal Herriak bizi duen egoera politikoa aipatuz, lasterketa euskal errepideetatik igarotzean zaleek Euskal Herria nazioa dela aldarrika dezaten animatzen dituzte Esaiteko lagunek, betiere «arduraz eta txirrindulariak errespetatuz».\nEra berean, «Nazioa gara, Euskal Herria bizirik» lelopean, Espainiako itzuliak zapalduko dituen Euskal Herriko herrialdeak, antzeko ekimenak antolatzera gonbidatu zituzten.\nVueltaren irteera Iruñera ekartzeak Nafarroako hiriburua mundura erakustea du helburu ofizialtzat. Beraz, Iruñea, Nafarroa eta Euskal Herria zer den erakusteko parada ezin hobe hau aprobetxatzea beharrezkoa da.\nNafarroako lasterketa profesional bakarrak aurrera ateratzeko 30.000 euro lortzeko hainbat arazori aurre egin behar izan dion urte berean, Nafarroako Gobernuak Espainiako Itzulia Iruñera ekartzea erabaki du, horrek dakarren gastuarekin.\nHorrenbestekoa da Nafarroako Gobernuak abuztuaren 16 eta 19 bitartean egingo duen gastu ofiziala. Ekitaldien artean, La Oreja de Van Gogh talde donostiarraren kontzertua izango da Iruñeko zezen plazan, abuztuaren 18an.


Black is Beltza - Muguruza FM\nFilmak / Black is Beltza\n1965eko urrian gaude. New Yorkeko Bosgarren Hiribidean desfilatzeko gonbita jaso du Iruñeko San Ferminetako erraldoien konpartsak. Ezingo dute, ordea, denek desfilatu: arrazagatiko bereizkeria dela kausa, agintari ipar-amerikarrek debekatu egin dute erraldoi beltzen parte-hartzea. Benetako gertaera horretatik abiatuta, Muguruzak, Canok eta Alderetek Manex Unanueren historia asmatu dute: erraldoi beltz horietako bat garraiatzeko ardura zuen fikziozko pertsonaia. Bere kideek agintarien erabakiari men egin izana deitoratuz, etxera ez itzultzea erabakiko du Manexek. Gazte honen begietatik izango dugu 1960ko hamarkadaren erdialdean gizartea errotik astindu zuten gertaeren berri: Malcolm X-ren hilketak eragindako kale gatazkak, Warholen faktoriako atmosfera bizarroa, Black Pantherrek Kubako zerbitzu sekretuekin harilkatutako harremana edo hippyen hastapenak, lehen musika jaialdi erraldoietako giro psikodelikoan. Gerra Hotzaren oihartzuna ere agerikoa izango da, alde bietako espioien artean zeuden interes eta katramila ezkutuak tarteko. Kuban urte batzuk igaro eta trebakuntza berezia jaso ondoren, Manexek Che Guevara ezagutuko du hura Boliviara joateko zorian dela. Egiteko ezinago delikatu batean abiatuko da gero: eraila izateko arriskua duen Black Panther bat AEB Ameriketako Estatu Batuetatik atera eta hari Habanaraino lagundu beharko dio. Horretarako, mundua alderik alde zeharkatu eta itzulinguruz betetako bidaia egingo du. Izan ere, ezinezkoa da bidaia hori zuzenean egitea: CIAk susmoa baitu kubatarrak zoru ipar-amerikarrean operazio berezietan ote dabiltzan.\nFermin Muguruza, Harkaitz Cano, Eduard Sola\nArte zuzendaria eta Zuzendari laguntzailea:


Lehenengo Lemoatx Trail lasterketa, larunbatean | El Diario Vasco\nLehenengo Lemoatx Trail lasterketa, larunbatean\nLemoatxako lubakiak. Guda zibiliren garaikoak dira eta duela pare bat urte berreskuratu zituzten, ibilbidean zehar ikus daitezke.\n16’5 kilometroko ibilbide «gorabeheratsua» prestatu dute Lemoatxan\nMARTIN ELIZALDE Jueves, 17 noviembre 2016, 11:11\nLarunbat honetan jokatuko da Lemoatx Trail mendi lasterketaren lehenengo edizioa. Ganzabal Mendi Taldeak eta Lemoako Udalak antolatu dute proba. Ibilbidea 16,5 kilometrokoa da eta antolakuntzatik esaten dutenez «nahiko gorabeheratsua». 10.30etan emango zaio hasiera lasterketari. Aurretik, mendi martxa familiarra egingo da mendi lasterketa doan ibilbide berdinetik, 9.00etan hasita.\nInternet bidez izena emateko epea amaitu bada ere, lasterketaren egunean irteeran bertan apuntatzeko aukera egongo da. Ibilbide polita, jai giroa, parte hartzaileetako egingo den parrillada eta kirol materialaren zozketa dira lasterketa berri honen erakargarriak.\n«Etortzen direnek lasterketa berria ezagutzeko aukera izango dute. Gainera, ibilbidea gure historiaren parte batetik pasatzen da. Guda zibilaren garaian Lemoan batailak egon ziren eta azken urteetan geratu ziren trintxerak berreskuratu dira. Korrika egin bitartean ikus daitezke ibilbide bertatik igaro-tzen delako eta polita izango da», azaldu digu Jon Anderrek, Ganzabal Mendi Taldeko kideak.\n165 kilometroko ibilbideak 800 metroko desnibel positiboa du. «Lasterketa ez da oso luzea, baina distantzia gutxian desnibel handia egiten da. Teknikaren aldetik ez da gauza zaila. Herritik atera eta Lemoatxara igotzen da bi aldiz. Hasiera asfaltokoa da eta goian ez dago lokatz asko.\nDagoeneko 100 bat korrikalarik eman dute izena eta lasterketa egunean gehiago agertzea espero dute antolakuntzatik. Internet bitartez izen ematearen kostea 8 euroko bazen (10 federatuak ez direnentzat) lasterketaren egunean 10 euro ordaindu beharko dira (15 ez federatuak). Izen-emate bakoitzeko euro bat Hegoak Astinduz Elkarteari emango zaio, piel de mariposa gaixotasunari aurre egiteko.\nAraudian aldaketa bat egin zuten joan den astean eta 14-18 urte bitartekoek lasterketan parte hartzeko aukera izango dute, beti ere gurasoen baimena idatzia eramaten bada. Lemoako 15 urteko gaztetxo batek parte hartu nahi duelako egin dute.\nJoan den larunbatean Lemoatx Trailaren ibilbidea ezagutzeko kedada egin zuten eta eguraldi txarrarengatik jende gutxi agertu bazen ere gauza bat argi geratu zen Jon Anderen ustetan, lemotarren artean pike handia egongo dela, alegia.\n«Lehenengo hiru gizonek zein emakumeek saria izango dute eta baita Lemoako gizon eta emakume onenek ere. Lemoako txapelketa bezala izango da eta pike handia sortu da herritarren artean, baina pike sanoa. Kedadan ikusi zen azkenaldian gogor entrenatzen aritu direla. Nabaritzen da pikea». Ziur larunbatean lehia polita ikusiko dela.\nCuatro atletas kenianos buscarán el viejo récord del circuito «Correr la Behobia con 12 años fue como un juego; ahora nos cuesta más»


Konfinamendua eta Idorreria - Dietista/Nutrizionista\nIdorreria oso ohikoa da gure jendartean, eta orain konfinamendua dela eta, idorreria pairatzeko probabilitatea handiagoa da. Arrazoi nagusiak hauxek:\n- Ordu aldaketak: Komunera joateko ordu bat edukitzea, rutina bat edukitzea, oso garrantzitsua da, eta baliteke egoera honen aurrean gora beherak edukitzea zentzu honeta.\n- Ariketa fisikoa gutxitzea: derrigorrean gutxiago mugitu beharrean aurkitu gara, hori errealitate ukaezin bat da. Eta noski, idorreria pairatzeko joera duen pertsona bazara, mugimendua ezak zihur eragingo dizula. Izan ere, muskulu abdominalek eta hesteek elkarlanean egiten duten lanari esker, gorozkien mugimendua hesteetan zehar hareagotu egiten da.\n- Elikadura ez egokia: beste behin ere, lehenik eta behin ultraprozesatuak kendu beharko genituzke gure rutinetatik. Hau eginda, beti bezela, barazkiak eta frutak izan beharko lukete oinarri, eta bestalde lekaleak zein zereal integralak ere garrantzitsuak izago dira. Bestalde, gantz osasuntsuek ere paper garrantzitsua jokatzen dute hustuketan haien lubrikazio lanarengatik. Beraz, oliba olioa birjina, aguakatea, edo arrai urdinak bezelakoak jatea lagungarrria izan daiteke.\n- Ur kontsumoa jeistea: ura ezinbestekoa da gorozkien bolumena handitzeko\nBeraz, lehenik eta behin, puntu hauetatik neuriren bat har dezakegun aztertu beharko genuke, baina nahikoa izango ez balitz, lagungarriak izan daitezke hauek:\n- Posizioa: Kaka egiteko nola kokatzen garen oso garrantzitsua da. Egokiena kukubikoan (cuclillas) jartzea da, baina gaur egungo komunek ez dutenez hori ahalbidetzen, posizio horren antza duena bilatuko dugu.Horretarako, aulki bat erabili dezakezu, eta modu honetan belaunak zure aldakaren gainetik geratuko dira. Horrela, muskulua erlaxatzea lortzen dugu, libratze bidea lerro zuzenekoa bilakatuz eta beraz, libratzea erraztuz.\nPosizio egokiaz gain, lagungarriak izan daitezkeen beste bi ideia:\n- Edalontzi bat ur epel oliba olio goilarakada batekin\n- Lino haziak: goilaraka bat lino hazi beratzen utzi urarekin aurreko gauean, eta goizean baraurik hartu.


Android Pie beta Xiaomi Mi 8 Lite | -ra iristen hasten da Androidea\nIrailean Xiaomi Mi 8 Lite ofizialki aurkeztu zen, Txinako markako gama ertaineko gailu berria, bere zehaztapenak hemen irakur dezakezu. Aurkezpenetik sentimendu onak utzi dituen eredua, eta apurka-apurka merkatu berrietan martxan jarri dena. Abian jarri den herrialdeen artean Espainia dago, non dagoeneko eskuragarri dago.\nEta dagoeneko berri onak daude Xiaomi Mi 8 Lite hau duten erabiltzaileentzat. Zeren eta Android Pie beta iristen hasi da gailu hau Txinako fabrikatzailearen erabiltzaileei. Sistema eragilearen bertsio honetan berritasunak eskuratzen has zaitezen.\nDagoeneko egiten ari dira Android Pie-ren beta honen lehen probak MIUI 10-ekin Txinako markako telefonoan. Nahiz eta aste batzuetan gailuak, Espainian behintzat, Dagoeneko sinadura pertsonalizatzeko geruzaren bertsio berria jasotzen ari nintzen. Orain, sistema eragilearen beta txanda da.\nTxinan Xiaomi Mi 8 Lite duten erabiltzaileak daude dagoeneko beta honetarako sarbidea dutenak telefonoarentzat. Duela astebete iragarri zen beta hau iristear zela. Eta, gutxienez, Asiako herrialdean dagoeneko errealitate bat da. Hurrengo egunetan merkatu berrietara iristea espero da.\nModu honetan, Txinako fabrikatzaileak nola ikus dezakegu eguneratze onenetako bat izaten ari da Haien telefonoak. Azken asteotan Android Pie jaso duten beste modelo batzuk egon dira, beta bertsioan eta egonkorrean, Mi A1-rekin gertatzen den bezala, Android One-rekin.\nOraindik ez dugu datarik Xiaomi Mi 8 Literentzako beta honen merkaturatze globala. Hurrengo egunetan gertatu beharko litzatekeen zerbait bada ere. Beraz, adi egongo gara, ez baita denbora asko behar ofizialtasuna izateko.\nArtikuluaren bide osoa: Androidea » Android gailuak » Telefono mugikorrak » Xiaomi Mi 8 Lite Android Pie-ren beta jasotzen hasten da


EAEko udalerri guztiak itxi eta bilerak lau pertsonara mugatu dituzte\nNeurriak autonomia erkidego osoan gogortu ditu LABIk, astelehenetik aurrera. Saltokien ordutegia ez da aldatuko, etxeratze-agindua ezin izan dutelako aurreratu.\nBilerak lau pertsonara mugatzea eta Euskal Autonomia Erkidegoko udalerri guztien perimetroa ixtea erabaki du Eusko Jaurlaritzak, LABI Aholku Batzordea bildu ostean Gotzone Sagardui Osasun sailburuak iragarri duenez. Neurriak astelehenean sartuko dira indarrean.\nErkidegoko udalerri guztien perimetroa itxiko dute, egoera epidemiologikoa kontuan hartu gabe, eta ezin izango da aldameneko udalerrietara joan jarduera sozioekonomikoak egiteko. Neuri horren helburua mugikortasuna ahalik eta gehien mugatzea da. Izan ere, "mugikortasunak pertsona bakoitza birusa garraiatzeko ibilgailu bihurtzen du.\nGainera, 100.000 biztanleko 500 kasuen langa gainditzen duten udalerrietan neurri murriztaileagoak izango dira, orain arte bezala; hala nola, ostalaritza eta apustu etxeak itxita egongo dira eta ezingo da kirola taldean egin.\nBilerak, toki publikoetan zein pribatuetan, lau pertsonara mugatuko dira astelehenetik aurrera. Orain arte, muga sei pertsonatan zegoen. Ostalaritzako mahaiei ere eragingo die neurri horrek. Tabernetan eta jatetxeetan ezingo dira lau pertsona baino gehiago elkarrekin eseri.\nEAEk % 11,2ko langabezia tasarekin itxi du 2020, 2019an baino ia 2 puntu gehiagorekin\n2020ko laugarren hiruhilekoan, 116.900 langabe zeuden Euskadin, hau da, 15.100 gehiago.\nEuskadik % 11,2ko langabezia tasarekin itxi du urtea, 2019ko azken lauhilekoan erregistratutako % 9,5eko tasarekin alderatuta, Biztanleria jardueraren arabera sailkatzeko inkestaren arabera.\nPortzentaje hori 2020ko hirugarren hiruhilekoan baino 1,2 puntu handiagoa da, aldi horretan 0,8 puntu jaitsi baitzen aurreko hiru hilabeteen aldean.\nLan bila ari diren eta, gainera, lan egiteko prest dauden langabeen kopurua 116.900 izan zen Euskadin iazko laugarren hiruhilekoan, aurreko hiruhilekoan baino 15.100 gehiago.\nGizonezko langabeak 62.600 dira, 11.500 gehiago, eta emakumezko langabeak, berriz, 3.700 gehiago, laugarren hiruhilekoan 54.300 izatera iritsi arte. Gizonen langabezia tasa % 11,5ekoa da (1,9 puntu gehiago) eta emakumeena 0,4 puntu igo da, % 10,8ra arte.\nUrkullu Sanchezekin bilduko da datorren astelehenean, Moncloa jauregian\nBilera Eusko Jaurlaritzak aurreikusi baino lehenago egingo dute; izan ere, duela egun batzuk batzarra otsailean kokatu zuen EAEko Exekutiboak. “Akordio bideetan sakontzeko” helburua du batzarrak.\nPedro Sanchez Espainiako gobernuburua eta Iñigo Urkullu lehendakaria datorren astelehenean bilduko dira, Moncloa jauregian.\nEspainiako Gobernuak jakitera eman duenez, iragan uztaileko hauteskundeen ostean Sanchezek Urkullu hartzea eragotzi zuen pandemiak. Horregatik, datorren astelehenean hartuko du Moncloan, 17:00ak aldera.\nHonenbestez, bilera Eusko Jaurlaritzak aurreikusi baino lehenago egingo dute; izan ere, duela egun batzuk batzarra otsailean kokatu zuen EAEko Exekutiboak.\nBingen Zupiria Eusko Jaurlaritzako bozeramaileak orduan azaldu zuenez, bi exekutiboentzako “interes esparru guztietan akordio bideak sakontzeko” helburua du batzarrak.\nFilomena denboraleak eragindako kalteak eta pandemiaren bilakaera aztertzeko elkarrizketa sortan, Sanchezek eta Urkulluk berba egin zuten duela egun batzuk.\nEusko Jaurlaritzako bozeramaileak orduan adierazi zuenez, Gernikako Estatutua erabat betetzeko Espainiako Gobernuak publikoki hartu dituen “konpromisoak eta lehentasunak ongi definiturik” daude. Zupiriaren hitzetan, euskal autogobernuan “modu adostuan sakontzen jarraitzeko beharrezko pausoak ematea” da Jaurlaritzaren asmoa.\nAbenduaren 30ean espetxeen kudeaketa Euskadiri lagatzeko “bultzada garrantzitsu” baten berri eman zuten bi gobernuek. Eskumenaren transferentzia martxoan gauzatzea espero dute bi exekutiboek, beste hamaika eskumenekin batera.\nPandemiak eragindako geldialdiren ostean, Sanchezen Gobernuak egutegi eguneratua aurkeztu zuen transferentziak aurrera eramateko. 30 eskuduntza agertzen dira egutegian, Gizarte Segurantzako erregimen ekonomikoaren kudeaketa izan ezik.\nEAEko udalerri guztiak itxi eta bilerak lau p...\nNeurriak autonomia erkidego osoan gog...\nAudio eta testurik gabe. Bilerak lau pertsonara mugatzea eta Euskal Autonomia Erkidegoko udalerri guztien perimetroa ixtea erabaki du Eusko Jaurlaritzak, LABI Aholku Batzordea bildu ostean Gotzone Sagardui Osasun sailburuak iragarri duenez. Neurriak astelehenean sartuko dira indarrean. Erkidegoko udalerri guztien perimetroa itxiko dute, egoera epidemiologikoa kontuan hartu gabe, eta ezin izango da aldameneko udalerrietara joan jarduera sozioekonomikoak egiteko. Neuri horren helburua mugikortasuna ahalik eta gehien mugatzea da. Izan ere, "mugikortasunak pertsona bakoitza birusa garraiatzeko ibilgailu bihurtzen du. Gainera, 100.000 biztanleko 500 kasuen langa gainditzen duten udalerrietan neurri murriztaileagoak izango dira, orain arte bezala; hala nola, ostalaritza eta apustu etxeak itxita egongo dira eta ezingo da kirola taldean egin. Bilerak, toki publikoetan zein pribatuetan, lau pertsonara mugatuko dira astelehenetik aurrera. Orain arte, muga sei pertsonatan zegoen. Ostalaritzako mahaiei ere eragingo die neurri horrek. Tabernetan eta jatetxeetan ezingo dira lau pertsona baino gehiago elkarrekin eseri.\nEAEk % 11,2ko langabezia tasarekin itxi du 20...\n2020ko laugarren hiruhilekoan, 116.90...\nEuskadik % 11,2ko langabezia tasarekin itxi du urtea, 2019ko azken lauhilekoan erregistratutako % 9,5eko tasarekin alderatuta, Biztanleria jardueraren arabera sailkatzeko inkestaren arabera. Portzentaje hori 2020ko hirugarren hiruhilekoan baino 1,2 puntu handiagoa da, aldi horretan 0,8 puntu jaitsi baitzen aurreko hiru hilabeteen aldean. Lan bila ari diren eta, gainera, lan egiteko prest dauden langabeen kopurua 116.900 izan zen Euskadin iazko laugarren hiruhilekoan, aurreko hiruhilekoan baino 15.100 gehiago. Gizonezko langabeak 62.600 dira, 11.500 gehiago, eta emakumezko langabeak, berriz, 3.700 gehiago, laugarren hiruhilekoan 54.300 izatera iritsi arte. Gizonen langabezia tasa % 11,5ekoa da (1,9 puntu gehiago) eta emakumeena 0,4 puntu igo da, % 10,8ra arte.\nUrkullu Sanchezekin bilduko da datorren astel...\nBilera Eusko Jaurlaritzak aurreikusi ...\nAudio eta testurik gabe. Pedro Sanchez Espainiako gobernuburua eta Iñigo Urkullu lehendakaria datorren astelehenean bilduko dira, Moncloa jauregian. Espainiako Gobernuak jakitera eman duenez, iragan uztaileko hauteskundeen ostean Sanchezek Urkullu hartzea eragotzi zuen pandemiak. Horregatik, datorren astelehenean hartuko du Moncloan, 17:00ak aldera. Honenbestez, bilera Eusko Jaurlaritzak aurreikusi baino lehenago egingo dute; izan ere, duela egun batzuk batzarra otsailean kokatu zuen EAEko Exekutiboak. Bingen Zupiria Eusko Jaurlaritzako bozeramaileak orduan azaldu zuenez, bi exekutiboentzako “interes esparru guztietan akordio bideak sakontzeko” helburua du batzarrak. Filomena denboraleak eragindako kalteak eta pandemiaren bilakaera aztertzeko elkarrizketa sortan, Sanchezek eta Urkulluk berba egin zuten duela egun batzuk. Eusko Jaurlaritzako bozeramaileak orduan adierazi zuenez, Gernikako Estatutua erabat betetzeko Espainiako Gobernuak publikoki hartu dituen “konpromisoak eta lehentasunak ongi definiturik” daude. Zupiriaren hitzetan, euskal autogobernuan “modu adostuan sakontzen jarraitzeko beharrezko pausoak ematea” da Jaurlaritzaren asmoa. Abenduaren 30ean espetxeen kudeaketa Euskadiri lagatzeko “bultzada garrantzitsu” baten berri eman zuten bi gobernuek. Eskumenaren transferentzia martxoan gauzatzea espero dute bi exekutiboek, beste hamaika eskumenekin batera. Pandemiak eragindako geldialdiren ostean, Sanchezen Gobernuak egutegi eguneratua aurkeztu zuen transferentziak aurrera eramateko. 30 eskuduntza agertzen dira egutegian, Gizarte Segurantzako erregimen ekonomikoaren kudeaketa izan ezik.


Eduardo Arroyoren 21. mendeko begiradea, Arte Eder Museoan - bizkaie.biz\nEduardo Arroyoren 21. mendeko begiradea, Arte Eder Museoan\nDabi Piedra\t2017-11-30 12:40 Kulturea\nArtista madrildarrak azken urteotan egindako obrak batu ditue erakusketa barrian.\nEduardo Arroyo, Bilbon jarritako erakusketan | Ikusi handiago | Argazki originala\nLotura estua dauka Eduardo Arroyok Bilboko Arte Eder Museoagaz. 1994an eskaini eutsien lehenengo erakusketa handia Bilbon, 1963tik 1993ra egindako lanaren atzera begirakoa hain zuzen. Orain, barriz, atzera barik aurrera begira jarri da museoa, izan be, Arroyoren sorkuntzarik barrienak batu ditue Le retour des croisades izeneko erakusketan. Frantziako Saint-Paul-de-Vence urian Marguerite et Aimé Maeght fundazinoak antolatutako erakusketearen jarraipena da, baina han ikusi ez ziran obra batzuk ekarri ditue Bilbora.\nOrain dala aste bi zarratu eben Saint-Paul-de-Venceko erakusketea eta, beraz, Fabienne Di Rocco komisarioaren arabera, miraria da artelanak Bilbora garaiz heldu izana. Eduardo Arroyok berak be harrituta dagoala onartu dau, erakusketea ze bizkor antolatu dan ikusita: Orain dala lau edo bost hile nik ez nekian ezer eta orain hemen gagoz, erakusketa bikain honetan.\nKontuak kontu, 44 obra ikusi leitekez, Arroyorenak 43 eta Ignacio Zuloagarena bestea. 1910ean Zuloagak marraztutako Festako biktima koadroa inspirazino-iturria izan da Arroyorentzat eta haretan oinarrituta sortu eban Le retour des croisades, erakusketeari izena emoten deutsan koadroa. Hartara, artelan biak, Zuloagarena eta Arroyorena, aurrez aurre ikusi leitekez Bilbon. Nik ez dot Zuloagagaz lehiatu nahi, nire ikuspegitik interpretau nahi izan dot, azaldu dau pintore madrildarrak.\nPintura figuratiboa egiten dau Eduardo Arroyok gehienbat. Azken urteotan, ganera, bere pasino literarioa eta historikoa sarritan eroan dau koadroetara. Bilbon ikusi leitekezan obretan, esaterako, kulturearen munduko hainbat persona ezagun agiri dira, edo hareei erreferentzia egiten deutsie: Besteak beste, Dante eta Zirano, Delacroix, Balzac, Frida Kahlo, James Joyce eta Zuloaga bera.\nHorrezaz gan, azken urteotan Arroyok egin dituan eskultura batzuk be jarri ditue. Arroyok bere burua pintoretzat dau, baina beste adierazpide askotan be sartu-urten ugari egin izan ditu; eskulturaz gan, literaturan be ibili da eta liburuak zein antzerki-obrak plazaratu ditu, zeramikea be lantzen dau... Ni pintorea naz, baina gauza asko egiten dituan pintorea, adierazo dau.\nFabienne Di Rocco komisarioak azpimarratu dau, Le retour des croisades ez dala atzera begirako erakusketea, Arroyoren lanaren errepasoa egiteko asmoa daukan arren. Aurrera begiratzen dau erakusketeak, artistearen 21. mendeko enfokea jaso dogu, azaldu dau. Izan be, Bilbon ikusgai dagozan lanetako asko 2014a eta 2016a bitartean eginak dira, eta ganerakoak be ez dira oso aspaldikoak. Miguel Zugaza museoko zuzendariak ganeratu dauenez, gaur egungo Eduardo Arroyo aurkezten dogu, azken urteotan egin dauen ahalegin artistikoaren emoitzea.\nErakusketea 2018ko apirilaren 9ra arte egongo da ikusgai, Bilboko Arte Eder Museoko BBK Aretoan.


Euskaltzaindiaren Literatur sariak 2007 (Nontzeberri)\nEuskaltzaindiaren Literatur sariak  2007\nKontrako bidean izeneko lanak eskuratu ditu Toribio Altzaga antzerki sariak banatu dituen 5000 euro, Eugenio Arozena, Daniel Landart eta Patri Urkizu epaimahaiak hala iritzi baitu. Idazle saritua Pablo Barrio izan da. Egile hau Agurainen sortua bada ere Lasarte-Orian bizi da txikitatik. Enpresa Zientziatan lizentziaduna den arren ez du sektore horretan inoiz jardun; irakasle moduan ibili da urte askotan. 2003 sari hau berau irabazi zuen Ama hor al zaude? lanarekin. 2006. urtean Nafarroako Antzerki Eskolak eta Iruñeko Udalak antolaturiko Haurrentzako Antzerki Testuen Lehiaketan lehen saria eskuratu zuen, eta gauza bera egin du aurten ere.\nKarmele Igartuak idatziriko Hitzak orbainetan izeneko poemarioak irabazi du Felipe Arrese-Beitia saria; guztira 5000 euro. Orbainei eta bizitzak utzitako arrastoei arretaz begiratuz eta mintzatuz idaztitako poema liburua da hau. Egilea Aretxabaletan jaioa da eta herriko eskolan aritzen da. Artikulu batzuk argitaratu ditu Mugalari, Nabarra edota Administrazioa Euskaraz aldizkarian. Marina Tsvietaieva poeta errusiarraren 12 gutun ere itzuli ditu.\nJulen Arriolabengoak eskuratu du Mikel Zarate saio-saria Euskara Ibarguen-Cachopin Kronika lanarengatik. Lan honek 6000 euro jaso ditu. Gaztelaniazko kronika honetan aurkitu diren euskarazko testu eta hitz guztiak aurkeztea eta ezagutzera ematea izan du helburu egile honek. Euskarazko materialaren bilketa eta azterketa aurrera eginez, atal banatan sailkatu ditu esaerak, esaldiak, etimologiak eta gaztelaniazko prosan emandako euskal hitz solteak. Adolfo Arejitak nabarmendu du lan honek duen garrantzia.\nJulen Arriolabengoa Aramaion jaioa da eta Euskal Filologian doktore. Gaur egun euskara irakaslea da Irungo Hizkuntza Eskola Ofizialean.\nAzkenik aipatu behar da, Txomin Agirre eleberri-saria eman gabe gelditu dela, aurkeztu diren lau lanetatik ezeinek ez baitzuen maila aproposa ematen.


Premiazko osoko bilkura eskatu dute, alkateak Sevillara egindako bidaiaren inguruko azalpenak eman ditzan - Artziniega - Aiaraldea.eus\nPremiazko osoko bilkura eskatu dute, alkateak Sevillara egindako bidaiaren inguruko azalpenak eman ditzan\nAimar Gutierrez 2021-04-11 06:00\nArtziniegako EAJko udal taldeko ordezkariak. / EAJ Artziniega\nAlkateak emandako azalpenak nahikoa ez direla argudiatuta, EAJ eta PP alderdietako ordezkariek elkarrekin egin dute premiazko osoko bilkura egiteko eskaera. Joseba Vivanco Gara egunkariarentzako joan zen Errege Kopako finalaren jarraipena egitera Sevillara.\nLau eguneko epean premiazko osoko bilkura deitzeko eskaera egin dute Artziniegako EAJ eta PPren udal taldeek, alkateak Sevillara egindako bidaiaren inguruko azalpenak eman ditzan. Aurretiaz batzorde informatibo bat egitea eskatu zuten ere bi alderdiek, gai berdinari heltzeko.\nApirilaren 4an Sevillara bidaiatu zuen Joseba Vivanco Artziniegako alkateak, Gara egunkariarentzako Errege Kopako finalaren jarraipena egiteko. Egunkarirako ohikoan Athletic-en egunerokoa jarraitzen duen kazetaria finalera joan ezin zelako proposatu zioten Vivancori kolaborazioa. Kirol kazetaria da ogibidez Vivanco eta eszedentzia eskatuta dauka alkate funtzioak betetzeko.\nVivancok berak eman zuen bidaiaren berri sare sozialetan, eta, azaldu zuenez, ez du dirurik jaso kolaborazio hori egiteagatik.\nEAJren iritziz, alkateak Sevillara egindako bidaiak COVID-19aren ondorioz ezarritako mugikortasun mugak eta alkate bezala daukan dedikazio esklusiboa hautsi zituen. Alkatearen azalpenen zain egon ostean, iragan asteazkenean erregistratu zuten batzorde informatiboa egiteko eskaera.\nJoseba Vivancok sare sozialetan emandako azalpenak nahikoa ez direlakoan udal osoko bilkura deitzeko eskatu diote EH Bilduren udal-gobernuari. "Beste behin ere, Vivanco jaunak hainbat adierazpen egin ditu komunikabideetan, faltsukeriaz eta egia erdiz beteta, eta, gainera, errespetu faltak egin dizkie gure alderdiari eta bera osatzen duten pertsona guztiei, argudiorik ez dagoenean irain egitera jotzen denean", azaldu du Encina Castresana bozeramaile jeltzaleak.\nJoseba Vivancok azalpen gehiago emateko prestutasuna adierazi du: "Izan batzorde batean edota Udal Osoko Bilkura batean, prest nago oposizioko taldeei azalpenak emateko, Artziniegako auzokideekin dagoeneko egin dudan bezala".


Dantza :: 'El baile de los años', bihar Kultur Leioan - leihoa.info\n2019 January 31, Thursday 2019 January 31, Thursday adminKultura, Sarrera, Uncategorized\nEl baile de los años ikuskizuna Derechos humanos a escena Ados Teatroaren lan-ildoan kokatzen da. Lan-ildo hori hainbat urtetarako proiektua da, eta edizio bakoitzean elkarlanean jartzen ditu arte eszenikoetako profesionalak (aktoreak, dantzariak, teknikariak…) eta bazterketa-arriskuan dauden kolektiboak, ikuskizun bat sortzeko; proiektuaren fase guztietan berdintasunez lan egiten dute, gidoitik hasi eta eszenan jartzeraino.\n2018 urtean garatu duten El baile de los años prozesuak elkarlanean jarri ditu Becky Siegel koreografo estatubatuarra, Garbi Losada eszena-zuzendaria, hiru dantzari profesional eta pertsona nagusiz, umez eta gaztez osatutako talde bat (17 ez-profesional). Ikuskizunaren egitura eta dramaturgia partaide horien ekarpenekin osatu da, prozesu ireki batean, eta horri esker lortu du ikuskizunak espontaneotasuna eta egiazkotasuna.\nKoreografia Becky Siegel\nEszenografia Zuzendaritza Garbi Losada\nEkoizpen exekutiboa José Antonio Vitoria\nDantzariak Vicente Apezteguía, Conchi Astiz, Ion Barbarin, Delia Bermejo, Goyo Calleja, Isabel De Diego, Mila Echeverría, Txori García Uriz, Iago Gómez Viana, Mº Cruz Irurtzun, Miguel Angel Irurtzun, Daniel Lafuente, Amaia Martínez, Jon Muñoz, Erin Navarro, Elena Uriz, Mª Luz Yunta, Marian Yunta, Montse Zabalza\nHizkuntza Euskaraz eta gaztelaniaz\nEguna Otsailaren 1ean\nSarrera 4-8 €\nWeb orrialdea Ados Teatroa


Urkullurekin biltzeko eskaera egin dute Bizkaiko pentsiodunek | Ekonomia | GARA\nUrkullurekin biltzeko eskaera egin dute Bizkaiko pentsiodunek\nDonostian eta Bilbon pentsiodunek mobilizazioekin jarraitzen dute, eta, atzokoan, 1.080 euroko pentsio minimoa defendatu zuten. Borondatezko Gizarte Aurreikuspeneko Erakundea indarrean jartzeko asmoak aberastasunaren banaketan eta pentsioen arteko arrakala murrizten laguntzen ez duela ere ohartarazi zuten Bilbon. Bertan, Iñigo Urkullu EAEko lehendakariarekin eta Estatu espainoleko Lan ministro Magdalena Valeriorekin biltzea eskatu zuten.\nBizkaiko pentsiodunentzat «insolidarioa eta baztertzailea» da Lakuak Borondatezko Gizarte Aurreikuspeneko Erakundea indarrean jartzeko azaldutako asmoa. «Aipatu neurriak Gizarte Segurantza deskapitalizatzen du, gizarte desberdintasunak areagotuz», ziurtatu zuten atzo Bilbon, beste astelehen batez eginiko mobilizazioan. Duela astebete Donostian ere ideia bera helarazi zuten erretiratuek.\nAtzokoan, 35 gradu adierazten zituen termometroari aurre eginez, Bizkaiko pentsiodunek EAJri aurpegiratu zioten Borondatezko Gizarte Aurreikuspeneko Erakundea eratzeko asmoak ez duela laguntzen aberastasunaren banaketan, eta ez datorrela bat ez interes orokorrarekin ezta belaunaldien arteko elkartasuna kontuan hartzen duen modelo publiko batekin. Horregatik, neurri horren alternatiba moduan erretiratuek tinko jarraitzen dute 1.080 euroko pentsio minimoa defendatzen: «Pentsio altu eta baxuen arteko arrakala ezabatzeko alternatiba bakarra da». Pentsiodunek gaineratu zutenez, aldarrikapen hori dagoeneko ukatu dute bai Iñigo Urkullu EAEko lehendakariak bai EAJko kargudun batzuek. Ildo horretan, Bizkaiko Pentsiodunen Mugimenduak Urkullu berarekin eta Magdalena Valerio Estatu espainoleko Lan ministroarekin biltzea eskatu zuen.\nPasa den astean Lan ministroak Estatuko pentsiodunen koordinatzailearekin izandako bileraren harira, Jon Fano Bizkaiko pentsiodunen bozeramaileak adierazi zuen ez zirela bertaratu «espresuki» gonbidatuak izan ez zirelako. Gainera, ohartarazi zuenez, «kortesiazko» bilera izan zen: «Hitz politak izan zituen ministroak, baina mami gutxikoak». Bide beretik, Fanok Urkullu lehendakariaren inplikazioa ere funtsezkotzat jotzen dutela azpimarratu zuen, pentsiodunen aldarrikapenei erantzutea Lakuaren erantzukizuna ere badelako, «eta ez bakarrik Madrilgo Gobernuarena».\nAterki berdeak Donostian\nDonostian ere beroak ez zituen urtu pentsiodunen indarrak. Hala, aterki berdeen babespean manifestatu ziren erretiratuak, 1.080 euroko pentsio minimoa aldarrikatuz. Tenperatura altuak komunikatu ofiziala irakurtzea oztopatu zuen arren, Kontxa pasealekuan joan-etorria egin zuten pentsiodunek, Perlaraino.\nGipuzkoako erretiratuek ere guztiz beharrezkotzat jotzen dute gutxieneko pentsioa 1.080 eurokoa izatea. Eta horregatik, horixe bera eskatzen zuen pankartarekin irten ziren kalera. Aurreratu zutenez, hurrengo astelehenean, abuztuak 13, atseden hartuko dute: «Izan ere, hilaren 17an barrikotea egingo dugu Saguesen eta bertan bilduko gara Donostiako Alderdi Ederreko Asanbladako Pentsiodunak, 11.00etatik 15.00etara».\nAbuztuaren 20an ere Alderdi Ederren bilduko dira, baina oraindik zehazteke dute zer egingo duten. Azkenik, pasa den astean iragarri zuten legez, Markel Olano Gipuzkoako diputatu nagusiarekin elkartuko dira abuztuaren 28an.\nBizkaiko Pentsiodunen Mugimenduak Bilboko Aste Nagusirako «hainbat ekimen» antolatu ditu. Hitzordu nagusia abuztuaren 20an izango dute pentsiodunek.